«Beste aldera begira ari dira» | Gizartea | Berria\nOsasuna. Depakine botika\n«Beste aldera begira ari dira»\nDepakine botika hartu duten hainbat andrek kexu jarraitzen dute administrazioaren jokabidearekin. Osakidetza, ematen ari den hainbat erantzunetan, zalantzan jartzen ari da botikaren eragin gaiztoak\nDepakine botika, atzean haren prospektua duela. JAIZKI FONTANEDA / FOKU Tamaina handiagoan ikusi\nBerriki hedabideen eta Interneten bidez izan dute andrazko askok urte askotan hartu izan duten botika batek fetuetan eragiten dituen ondorio gaiztoen berri. Sendagaia azido balproikoa da; Depakine du izen komertziala, eta epilepsiaren aurka erabiltzen da, baita nahasmendu bipolarrak tratatzeko ere. Igaro hamarraldietan ezagunak egin dira haren zenbait eragin txar —hainbat ikerketaren arabera, umeen %40k arazoak dituzte garapenean; %10ek, malformazioak—, baina osasun sisteman sarri naro errezetatu da. Albisteen berri izan dutenetik, beren seme-alabek dituzten hainbat osasun arazo botikarekin lotzen hasi dira emakume asko. Orain dela hilabete batzuk hasi zen Euskal Herrian horien boza ozentzen: hainbat emakumek —ez dute benetako izenik eman nahi— salatu zuten Osakidetzara jo zutela auziari buruz galdezka, eta ematen ari zitzaien artak ez zituela asetzen. Hori bera esaten dute orain ere: arranguraz. «Beste alde batera begira ari dira», salatu du Pilik.\nGipuzkoakoa da, bi semeren ama; batek pankreako arazo bat du, sortzetikoa. Salatu du Osakidetza ez dela haiekin harremanetan jarri jazotakoaz eta horren ondorioez aritzeko; soilik pazienteen artarako zerbitzuan jarri dituzten kexei emandako erantzunen bidez lortu dute osasun sistemak gaia hizpide hartzea. Egunotan, hain justu, erantzun gutunak jasotzen ari dira. Horietako asko, mamian, tankera berekoak dira: argudiatu diete ez dagoela aski froga haien seme-alaben osasun arazoak Depakinerekin lotzeko. Kontsultetan, medikuak, antzera.\nHara, esaterako, nola solastatu zaizkion Itziarri. Gipuzkoako andre bat da, neska kozkorretatik botika hartzen ari dena. «Depakine ez litzateke arrazoi bakarra izango, ezta garrantzitsuena ere», jartzen du eskutitzean. Hitz horiekin arrazoitu diote haren semeak dituen portaera arazoetan botikak eragin arina baino ez duela izan; motibo nagusia umea «garaia baino lehen» jaio izana dela esan diote. Elsa Bilbokoa da. Botika txikia zenetik hartzen du berak ere. 5 urteko alaba bat du: adimen atzeratasun arina du. «Denean ibili da beti mugan; 18 hilabeterekin hasi zen ibiltzen. Kosta egiten zaio gauzak ulertzea: beste era batean ulertzen ditu», azaldu du. Neurologoari bere kezken berri eman, eta ukatu egin zizkion. «Zera esan zidan: 'Ez da tuntuna, ezta?'. Alabari gertatzen zaizkion gauza denak ez dira Depakineren ondorio». Halako erantzun gehiagoren berri badutela onartu du Pilik: «Gainera, beren hitzen bidez, medikuek sentiarazten digute esajeratuak garela: gezurtiak».\nMurtziara joan behar dute\nErantzun horiez gain, Osakidetzari egin dizkioten eskakizunen bidez lortu dute egun Espainiako osasun sisteman Depakinek eragindako osasun arazoak atzematen ari den mediku bakarrarekin kontsulta bat egin ahal izatea. Murtziako sendagile bat da, Espainiakoa; haraino joan behar dute; beren kabuz egin behar izan dute harekin biltzeko eskabidea; eta gastu guztiak ere beren gain hartu behar izan dituzte, printzipioz. Han jasotzen ari diren lehen erantzunen arabera, haurren osasun arazoen eta botikaren arteko lotura egiten ari da medikua. «Azken erantzuna falta zait, baina Murtzian azterketak egiten ari den medikuak esan dit umearen arazoak Depakineren ondorio direla seguruenera», azaldu du Itziarrek. Paper bat du, hain justu, osagile hark izenpetutakoa; argi dio umearen arazoak «bateragarriak» direla balproatoaren ondoriozko «enbriopatiarekin».\nOsasun sistemaren isiltasunak mintzen ditu, bereziki. Elsa: «Inork ez dit esan: 'Depakine hartzen aritu zara; hau jakin behar duzu'». Ezin du onartu: «Ez da erraza, baina uler dezaket, hein batean, horrelako zerbait gertatzea; baina orain, hau jakinda, nola ez dira hasi igaro hogei urteotan Depakine hartu dugun guztioi deika? Ez al dute sistema informatiko bat gure historia kliniko guztiekin?».\nKanpaina bat Nafarroan\nSusmoa dute, gainera, oraindik botika errezetatzen dela behar adinako zorroztasunik gabe. 2014an, Europako sendagaien kontrolerako erakundeek abisatuta, botikaren arriskuen gaineko ohartarazpenak egiten hasi zen Espainian botiken kudeaketaz arduratzen den AEMPS erakundea. Aldatu egin zuten orduan botikaren prospektua; baina artatzen zituzten medikuek deus ere ez zieten esan andre hauei, eta mesfidantza handia dute horren ondorioz. Izan ere, argi geratu da informazio hori ez zela zabaldu behar bezala; badira horren berri ematen duten agiriak ere, baina inork ez die akatsik onartu. Osakidetzak orain esan du haurrak izateko adinean dauden eta Depakine hartzen ari diren andrazkoak kontrolpean dituela eta informatuko dituela. Emakumeok jasotzen ari diren lekukotasunen arabera, ordea, osasun sistemaren kontrola ez da hain zorrotza. Nafarroan ere bada kezka; hilabete honetan bertan kanpaina bat abiatu du Osasun Departamentuak farmazialarien kolegioarekin botika hori era «seguruan» bakarrik emateko: Zero akats.\nAndreek informazioa nahi dute etorkizuneko belaunaldiei begira ere; hainbat ikerketak erakutsi dute botikaren eragina paira dezaketela andrazko horien seme-alaben umeek ere: bilobek. Ezinegona eragiten die horrek, eta argibideak nahi dituzte. Horregatik ere altxatu dute boza. Pili: «Nire obligazio morala da informazio hori lortzea nire semeentzat».


«Albaolan erreleboa utzi dut, hori da pozgarriena» : Oarsoaldeko Hitza\n«Albaolan erreleboa utzi dut, hori da pozgarriena»\nDesagertzen ari zen sektore batean egin du bere ibilbide profesional osoa Esteban Gozategik, beti borrokan. Azken urteak San Pedroko Albaola Itsas Kultur Faktorian eman ondoren, hilaren 28an hartuko du erretiroa azken zurezko ontzigileak.\nHilaren 28an hartuko duzu erretiroa, gogotsu ala triste?\nTristura beti sentitzen da. Batzuk gogo handiz hartzen dute erretiroa. Nire kasuan zurezko ontzigintza bizitzeko era bat izan da. Gainera, azken urteotan San Juan baleontziaren eraikuntzan parte hartzeko aukera izan dut. Ez da edonolako gauza, sekula ez baitut ikusi XVI. mendeko ontzi bat hutsetik eraikitzen. Ikaragarri polita izan da etapena pixka bat badut, egia esan.\nZer egingo du Euskal Herriko azken zurezko ontzigileak erretiroa hartzean?\nPlanak baditut. Bilobarekin egon nahi dut. Horrez gain, baditut bestelako ardurak ere. Etxean emaztea bakarrik izan da orain arte eta etxeko lanetan nire ekarpena ere egin nahi dut. Nire anaiak, gainera, mugikortasun arazoak ditu eta berari gehiago laguntzeko denbora izango dut hemendik aurrera. Baina tira, lasaiago bizitzeko ere baliatuko dut egoera berria. Gutxienez ez dut egunero 07:00etan esnatu beharko.\n«Hemendik aurrera boluntario lanetan jarraitu nahiko nuke Albaolan»\nZein izango da zure harremana Albaola Itsas Kultur Faktoriarekin hemendik aurrera?\nBoluntario gisa jarraitzeko asmoa dut. Ez dut oso ongi pentsatu nola antolatuko dudan nire bizitza hemendik aurrera, baina argi dut Albaolarekin harremana mantenduko dudala; astean pare bat egunez etorri nahiko nuke gutxienez. Ea onartzen ote nauten.\nNolakoak izan dira Albaolan eman dituzun ia 10 urteak. Zein izan da zure esperientzia?\nOso ona. Harrera ezin hobea egin zidaten. Langile eta boluntarioekin harreman estua eratu dugu eta kanpotik iritsi diren bisitariekin ere gustura aritu naiz.\nNola iritsi zinen faktoriara?\nOrioko ontziola batean jarduten nuen. Zurezko ontzigintza dagoeneko amaitzeko zorian zen; baporeetan mantenu lanak egiten genituen bereziki, egurrezko baporeak egiteari utzi baitzitzaion. Gaur egun altzairuz edo zuntz sintetikoz egiten dira ia denak. Etorkizuna beltz ikusten nuen garai hartan. Egun batean, duela 10 bat urte, Xabier Agote gure ontziolara etorri zen bisitan eta hor elkar ezagutu genuen.\nOntziola itxi zenean ez nekien zer egin edo nora jo. Hau baino ez nekien egiten nik. Xabierri deitzea erabaki nuen; itsas ondarea eta ontzigintza tradizionala berreskuratzeko proiektu batean murgilduta zebilela adierazi zidan hark, eta bazutela lana niretzat. Albaolaren hastapenak ziren eta pare bat urtez lanaldi erdiko kontratuarekin jardun nuen, txipiroi ontziak eta bestelako ontzi klasiko batzuk konpontzen. Ordutik, Albaolak gora baino ez du egin.\n2011n hasi zinen Albaolan, krisia bete-betean zela, eta 57 urte zenituela. Hori ez da ohikoa, ezta?\nGaur egun, nahiz eta eskarmentu handikoa izan, 57 urteko pertsona bat enpresa batera badoa lan bila… Tira, ez dirudi erraza izango denik helburua lortzea. Baina Albaolan bereziak dira,gauzak beste modu batera egiten dituzte. Niri behintzat sekulako mesedea egin zidaten.\n«12-13 urte nituela,aitaren ontziolan laguntzen ematen nituen oporrak»\nZergatik nahi zuten zuk haiekin lan egitea?\nPilatu dudan eskarmentuagatik bereziki. Ontziak iraganean bezala eraikitzeko beharrezkoa da iraganeko teknikekin lan egiten duen arotz bat.\nOso ezberdina da ontziola klasiko batean ala Albaolan lan egitea?\nEz. Egurren tamainak-eta aldatzen dira, baina lan egiteko modua berdintsua da.\nNolakoa izan da boluntarioei irakastea eta bisitariak jasotzea?\nBoluntarioak gustu handiz hartzen ditugu hemen. Finean, maisu lana egiten dugu, hau da, ofizioa irakatsi eta martxan jartzen ditugu.\nEta nola moldatu zara atzerritarrekin mintzatzeko?\nHemen urte dezente eman arren, ez dut tarterik izan hizkuntzak ikasteko. Baina ondo da, keinuekin eta mimikarekin moldatu gara.\nZurezko ontzigintza zure bizimoduaren baliokide izan dela aipatu duzu. Aitarekin hasi zinen lanean, ezta?\nNi ere boluntario gisa hasi nintzela esan daiteke, 12-13 urte nituela. Nire aitak ere ontzigintzan jarduten zuen Orion, eta oporrak haren ontziolan ematen genituen anaiak eta biok. Xume hasi ginen; zerrak zorroztu, oholak heldu, hiltzeak jarri… Denborak aurrera egin ahala aitak gauza gehiago irakatsi zizkigun. Horrela ikasi nuen ofizioa.\nAurrerago aro aldaketa bizi zenuen. Zergatik utzi zitzaion egurra erabiltzeari ontziak eraikitzeko?\nAltzairu edota txapazko ontziak lehenetsi zirelako; edukiera handiagokoak dira, gogorragoak dira eta mantenu lan gutxiago eskatzen dute. Joera aldaketa bat eman zen. Motora txikiekin ere antzeko zerbait gertatu da; gaur egun ia denak zuntz sintetikoz egindakoak dira, askoz ere errazago eta merkeago mantentzen direlako. Egurrak lan handiagoa eskatzen du. Usteltzen da. Mantenua urtero egin ezean, egurra desegiten hasten da. Erabaki praktiko bat izan zen, baina era berean lan egiteko estilo propio bat ia desagertu da horren ondorioz.\n«Ontzi gutxi daude gaur egun, eta daudenak, ez dira egurrezkoak»\nZuk, ordea, lortu duzu ibilbide guztia zurezko ontzigintzan egitea. Nola?\nAzken unera arte eutsiz. Egoera zaila izan arren, baziren ontzi gutxi batzuk konponketak behar zituztenak. Azken itsasontzia egin arte egin nuen lan.\nAlbaola da Euskal Herrian egurra erabiltzen den azken lekua?\nBaietz esango nuke. Hemen inguruan, gainera, kasik ez da lan horretan aritu daitekeen arotzik.\nInoiz pentsatu zenuen egurrezko ontzigintza zure belaunaldiarekin batera desagertuko zela?\nPentsatu nuen, bai. Nire belaunaldia lan asko eta ona egindakoa da baporeetan, baina argi zegoen gauzak aldatzen ari zirela. Egurrezko ontzigintza desagertuko zela? Ez genuen horretan gehiegi pentsatu nahi, egia esan. Baina aldaketa azkar eman zen, azkarregi. Egurrezko baporeak bata bestearen atzetik desagertu ziren. 50 urte eskasean dena pikutara joan zen; itsasontzi gutxi daude gaur egun eta daudenak, ez dira egurrezkoak.\nEtorkizunik badagoela esango zenuke?\nZaila da, baina nik ez dut uste iraganeko egoerara itzuliko garenik. Arrantza bera ere desagertzen ari da. Orion 30 bat bapore ziren eta gaur egun sei dira besterik ez. Eta Pasaian zer esanik ez, kaia itsasontziz beteta egon ohi zen. Gaur egun bi edo hiru baino ez dira.\nEgoera horren aurrean, itsas ondarearekin lotzea izan daiteke ofizioa salbatzeko bidea?\nBai, horrek izan behar du bidea. Albaola horretarako sortu da,itsas ondare hura ez galtzeko, jakin dezagun ontzi horiek zer ziren eta nola egiten ziren. Pena da, geroz eta ontzi gutxiago geratzen direlako, baina San Juan baleontziak erakutsi du hutsetik ere sortu ditzakegula itsasontziak.\nZer esango zenieke iraganeko teknikak berreskuratzea zentzugabea dela esaten duten horiei?\nOraindik ere ilusio handia duen jendea badagoela, gauzak beste modu batera egiteko ilusioa duen jendea. Zaila da azalpen bat ematea, ontzigintza hori ez delako nagusi izango. Baina gurera boluntarioak eta ikasleak iristen dira oraindik, antzinako lanbide horiek gal ez daitezen.\n«Oso polita da maite dudan lana egiten amaitu ahal izatea nire ibilbidea»\nOndaretzat dute ontzigintza tradizionala, margolari batek koadro bati begiratzen dion bezala begiratzen diote haiek itsasontziari. Ez dakit zein bide hartuko duten etorkizunean, baina interesak hor jarraitzen du, orokorra ez bada ere.\nHori al da zuretzat pozgarriena? Erreleboa utzi duzula, alegia.\nZalantzarik gabe! Lasaiago hartu dezaket erretiroa. Hemen gutxienez zurezko ontzigintzari jarraipena eman nahi dioten 18 gazte badira, eta gainera, nabarmendu nahi dut, gazteak dira. Hiru urtez gurean ikasi ondoren haien ardura izango da ondare hau ez desagertzea. Ikusiko dugu nola doakien, baina arotz galantak badira behintzat. Dena dela, ez ditut begien bistatik kenduko. Nire ibilbidea bukatu arren, askotan etorriko naiz gazteen lana zertan den ikustera Albaolara.\nDakizuna eta gustuko duzuna egiten bukatu duzu ibilbidea. Modu politagorik imajina zenezakeen amaitzeko?\nBizitza osoan jardun dut egurrezko ontzigintzan, eta oso polita da maite dudan lana egiten bukatu ahal izatea. Horrexegatik ere oso tristea da erretiroa hartzea.


Aurrekontuen gastu sabaia gainditzea proposatu du EH Bilduk - Nafarroa - euskalerriairratia.eus\nAurrekontuen gastu sabaia gainditzea proposatu du EH Bilduk\nEuskalerria Irratia 2020-01-13 14:14\nAste honetan bilduko dira Nafarroako Gobernua eta EH Bildu, aurrekontuak aurrera ateratzen saiatzeko. Adolfo Araiz EH Bilduko eledunak aurreratu duen moduan, proiektuan gabezia aunitz somatu dituzte. Horretarako konponbidea, gastu sabaia igotzea litzake. Araizen ustetan posiblea da gastu muga hori handitu eta gainditzea.\nAdolfo Araizek adierazi duenez, uste du "tartea badagoela" 250 milioi euroko igoeratik harago, osoko zuzenketak eta zuzenketa partzialak aurkezteko garaian dagoen Aurrekontuen proiektuan adostu eta finkatutakotik harago.\nPSNtik, Ramon Alzorriz bozeramaileak baztertu egin du gastu muga "oraintxe bertan" igotzea, "Finkatuta dagoelako eta ezin delako mugitu".\nBestalde, gastu muga 250 milioi eurora igo dutela azpimarratu du, eta hori "nahikoa" dela gaineratu du, "Hortik aurrera partidak alda daitezke", baina baztertu egin du gastu muga hori aldatu ahal izatea.


Agur, eta eskerri | Ekonomia | Berria\nIparraldeko eta Frantziako supermerkatuak Euskal Herriko ikurrak erabiltzen dituzten produktuz beterik daude. Askotan, salgaiak ez dira hemen egindakoak. Izan ere, norbera bere herrialde markaz baliatzen ez denean, auzoak egiten du.\nNon ikus daiteke munduan ikurrin, lauburu eta bestelako euskal ikurren kontzentraziorik handienetako bat? Erantzuna, agian, harrigarria da: Iparraldeko eta Frantziako edozein supermerkatu handitan. Izan ere, sarri, ekoizle asko irrikan egoten dira euren produktuetan Euskal Herriarekiko edozein lotura iradokitzeko; batez ere, elikagaietan. Baina, batzuetan, lotura hori oso lausoa da, edo erabat faltsua.\n1. BAIONAKO XINGARRA\nFrantsesez jambon de Bayonne esaten diote gatzarekin lehorturiko urdaiazpikoari; hau da, Baionako xingarrari. Aspaldi du ospea: François Rabelaisek aipatu zuen Gargantua liburuan, 1534an. XVII. menderako ongi antolatuta zeuden ekoizpena eta esportazioa, eta marka bihurtu zen Baionako xingarra. Sor-marka 1992an onartu zuen Europako Batasunak. Ez zen ika-mikarik gabe jaio, ordea. «Baionako Xingarra oso zorrotz mugaturiko ingurune geografiko baten bihotzean egiten da», aldarrikatzen du gaur sor-marka arautzen duen erakundeak bere webgunean. «Zorrotz mugaturiko» horrek, ordea, eskatu gabeko desenkusa ematen du. Izan ere, Baionako Xingarra ez da bakarrik Euskal Herrian ekoitzitakoa, baizik eta «Aturriren arroan». Ondorioz, Baionako xingarra egiteko zerriak ia Bretainiaraino haz daitezke: Niort hiriburu duen Deux-Sevres departamenduraino, iparralderantz, eta Perpinyaraino, ekialderantz (Herrialde Katalanak). Urdaiazpikoa gatzatzeko eremua murritzagoa da, baina ia Gers departamenduraino heltzen da, Gaskoinian.\nHorregatik, Baiona hitza eta lauburu gorri bat eraman ditzake urdaiazpiko batek, nahiz eta etiketan jarri Salbaterra Bearnon (Okzitania) egina dagoela. Sor-markaren egoitza bera Biarnon dago, Saliese herrian.\n2. AGUR, GAZTAK; GAZTAK, AGUR\nSaint Agur izenarekin saltzen du gazta urdin bat Savencia Fromage & Dairy konpainiak. Baina ez dago Agur izeneko santurik, ez herririk. Asmaturiko izen komertzial bat da. Frantzia eta Okzitaniako eremuak hartzen dituen Auverniako eskualdean egiten dute, urte osoan, eta erabiltzen dituzten esneak ez daude lotuta ez Euskal Herriarekin ez eta beste inongo lurralde jakin batekin. Labur esateko: gazta industrial arrunt bat da. Heletan, Nafarroa Beherean, badago Agour gaztandegia, 1981. urtetik. Paradoxa dirudi: Euskal Herriko gaztagileek frantses grafiarekin idazten dute marka, eta kanpotarrek, euskaraz. Txakolinaren ika-mikarekin ere gertatu zen antzekoa. Xabier Kintana euskaltzainak arrazoia eman zien 2011n Burgosko txakolingileei, eta esan zuen eskubide osoa zutela txakoli gaztelerazko hitza erabiltzeko. «Gure produktuetan euskal hitza, txakolina, hasieratik bultzatu bagenu, ez zen holakorik gertatuko».\n3. GAVARNIEKO OILASKOA\nToupnot enpresako Cuisine des Pyrénées produktu ildoan anabasa geografiko kultural eta sinbolikoa dagoela ematen du lehen bistadizoan: Euskal oilasko, arroz zuria gisa iragartzen duen produktuan, ikurrin bat Euskal Pirinioetako errezeta legendarekin agertzen du etiketan. Erdian, Gavarnieko Zirkuko mendien irudi bat dago. Badu, edonola ere, nolabaiteko logika. Lourdesen (Okzitania) egiten dute produktua, horregatik Gavarnie. Pirinio inguruko hainbat herrialdetako irudiak erabiltzen dituzte, eta gero plater bakoitza saldu; tartean, ustez Euskal Herrikoak liratekeen errezetak. Iparraldean euskal sukaldaritza proposatzen duten jatetxeetan ere ematen dute, askotan, oilaskoa arroz zuriarekin.\n4. ESKERRI? EZ HORREGATI!\nIntermarche supermerkatuetako esnekiak Pâturages marka zuriarekin saltzen dira, eta horrek Eskerri gazta eskaintzen du. Horretan ez dago ikurrinik, baizik eta Frantziako Esnea leloa. Baina, hainbat bertsiotan, lauburu gorri bat agertzen da. Etiketak agintzen du Pirinio Atlantikoetako departamenduan egina dagoela. Paketatzailearen kodea, edonola ere, Villefranche-de-Lauragaisekoa da (Garona Garaia).\nEztabaida sortzeko moduko adibide batzuk besterik ez dira. Baina horrek erakusten du zein garrantzitsua den herrialde marka sortzea eta ondo kudeatzea. Izan ere, hori norberak egiten ez badu, auzoak egingo dio, eta bankurako bidean esango dio: «Agur, eta eskerri».\n'Foreign branding', besteen irudiaren bizkarroiak


Izenordain isilak [Sareko Euskal Gramatika]\nLehen ere esan dugu berak hainbat funtzio izan ditzakeela, nolakoa den testuingurua:\nHirugarren pertsonako izenordaina: bera etorriko da\nDeterminatzailea: andre bera etorriko da\nBaina izena isiltzearen ondorio ere izan liteke lehenengo adibide hori:\n(andre) bera etorriko da\nIzen sintagma hainbat elementuk osatzen dute baina ardatza beti da izena. Gainera, izen hori berezia ez bada (izen berezia edo izenordaina: norbait, ni, zuek…), sintagma behar bezala osatzeko, izenaz gain beste elementu batzuk ere behar dira. Hala ere, izen sintagmaren ardatza izena bada ere, askotan izen hori ezabatu egiten da, ezaguna delako, jakintzat ematen delako, lehenago aipatu delako edo hitz egiteko momentuan seinalatu egiten dugulako. Hori horrela, egitura hauek sortzen dira:\nauto txuria → Ø txuria\nsoineko hori → Ø hori\nzenbait liburu → zenbait Ø\nedozein lore → edozein Ø\nOso fenomeno ohikoa da hori euskaraz, baina ez dago argi kasu horietan izenordaina den edo besterik gabe izena ezabatu den. Bi hau, zenbait, edozein daudela ere pentsa daiteke, bata izenordaina eta bestea determinatzailea. Hala pentsa liteke, -a mugatzailearekin izan ezik gainerako determinatzaile guztiekin. Baina pentsa liteke halaber ez direla bi hau, bakarra dela, batzuetan izenarekin ageri dena, eta bakarrik bestetan izena ezabatuta. Kasu horretan, beti izango litzateke determinatzailea. Analisi hori jasotzen da EGLUn. Egia esan, arrazoi asko daude bide bat nahiz bestea aukeratzeko.\nEGLUn jasotzen den ereduari jarraituz, bi bera daudela aipatuko dugu, determinatzailea bat eta izenordaina bestea. Gainera, zenbait testuingurutan ezinezkoa da izena ezabatzea:\netxe berean bizi gara\n*berean bizi gara\nBera bi kategoriatan sailkatzea ez da, gainera, salbuespena. Hitz asko sailkatzen ditugu kategoria batean baino gehiagotan: beste, hurbil… Edozein bera ere izenordain zehaztugabea da, baina determinatzailea ere izan liteke:\nedozeinek egin lezake lan hori → izenordaina\nedozein pertsonak egin lezake lan hori → determinatzailea\nIzena ezabatzen dela onartzen badugu, kontuan hartu behar da ezabatzea posible dela hiztunek azpian dagoen izena ulertzen dutelako, agerian azaldu ez arren. Adibidez, Zein kamiseta nahi duzu? galdetuko dugu testuinguruak ez badu aldez aurretik erakusten kamisetez ari garela. Adibidez, soilik kamisetak salgai dauden mahai baten aurrean baldin bagaude eta kamisetak eskuaz seinalatzen baditugu, ez daukagu zein kamiseta? esan beharrik, aski izango litzateke zein? esatea. Baina saltoki handi batean baldin bagaude, eta inguruan kamisetak, prakak eta bestelako jantziak baldin badauzkagu, orduan bai, orduan kamiseta izena esan beharko dugu, entzuleak uler dezan zertaz ari garen. Eta badakigunez kamisetez ari garela, zein kamiseta nahi duzu? galderaren erantzun normalena kamiseta aipatzen ez duena izango litzateke, hau da, hauetakoren bat: gorria, gorri hau, hango gorri hura, hura… Izena ez beste elementuak gelditzen dira beraz, erantzunean. Horrenbestez, sintagma bat izen batek eta erakusle batek osatzen badute (kamiseta hori), izena ezabatu ostean erakuslea geldituko da, baina horrek ez du esan nahi erakusle hori izenordaina denik. Kasu horretan izena ezabatzearen ondorioz baino ez litzateke izango erakusle hori izenordain.\nGauza bera gertatzen da determinatzaile guztiekin, mugatzailearekin izan ezik:\nHau iritsi zitzaion\nMaitek berandu zela esan zuen\nHorrek ez du inolako zentzurik (= baieztapen horrek)\nBakoitza ere, berez, determinatzaileen sailekoa dela dirudi, nahiz eta mugatzailedun forma izan. Baina batzuetan izenordain gisa ere agertzen da. Ekialdean batbedera dute bakoitzaren balioke, baina hura izenordaina da beti eta singularrean doa beti:\nBatbederak esan zuen = bakoitzak esan zuen\nBatbederak daki = norberak daki\nDOKTRINA KRISTIANA Munduian den gizon orok behar luke pensatu Jangoikoak nola duien batbedera formatu, bere irudi propiara gure arima kreatu, memoriaz, borondatez, endelguiaz goarnitu. (Linguae Vascomun Primitiae, Etxepare)\nItsasoak bihurtu zituen haren uretan hill izan zirenak; herioak eta ifernuak bihurtu zituzten halaber zituzten hillak, eta batbedera jujeatua izan zen bere egitateen arauera. (Jesu Kristoren ebanjelio saindua, Haraneder, J.)\nEuskara Institutua, EHU, "Izenordain isilak", Sareko Euskal Gramatika (SEG), www.ehu.eus/seg


Hona hemen makillaje-trikimailu bikain bat, ezpain mamitsuak harro erakuts ditzazun. Jarraitu bost urrats erraz hauei, adierazten dizkizugun produktuak erabi...\nEzpainetako eta azazkaletako makillajean efektu berri baten bila baldin bazabiltza, hemen duzu Galactic bilduma berria. Bilduma ezin hobea da dotorezia eta argitasuna nagusi dituen denboraldi honetarako.\nAusart zaitez bilduma berri honekin, eta erakutsi look argitsu bat, ukitu sofistikatukoa eta distiratsua, zure ezpain eta azazkaletan. Izugarri gustatuko zaizu!\nZer dauka Galactic b...\nEzpainetako arkatza ezinbestekoa da zure makillajean, zure ezpainak erakargarriago egiteko.\nDeliplus iraupen luzeko ezpainetako arkatz gardenarekin, ezin hobeto markatuko dituzu ezpainak, eta, hala, irribarre polita izango duzu.\nGardena denez, ezpainetako edozein barrarekin erabil daiteke. Gainera, doitasun handia du, eta asko irauten du.\nBi modutara erabil daiteke.\nAurtengo Gabonetan, berritu zure itxura Mercadonako makillajerako pintzel-kit hau erabiliz. Gainera, noranahi eraman dezakezu, nezeser dotore bat ere badu-eta.\nMakillajerako pintzel-kitaren ezaugarriak\nIle sintetikoko lau makillaje-brotxa ditu, oso leunak eta erraz maneiatzekoak. Makillaje-premiaren bat sortuz gero, berehala konponduko dizute.\nEzagutzen al duzu Deliplusen Luna begietako kit bilduma berria? Begietako makillaje-produktuen sorta bat da, zure begiradaren erakargarritasuna indartzen duena. Gehiago jakin nahi duzu?[Asset Included(Id:1472661776043;Type:Media)]\nZer dauka Luna begietako kitak?\nSorta hau kutxa metaliko atsegin batean dator, eta hauek osatzen dute:\nBegi-itzalen paleta bat, lau tonurekin.\nMaxi Volumen maskara bat.\nBegietako arkatz bat, 24...\nBi formatu hauetan daude Deliplus makillaje-paleta berriak...\nHona hemen Deliplusen begi-arkatz beixaren bost erabilerak:\nArgitu egiten du begirada\nZehaztu egiten du bekain-arkua\nHanditu egiten du begien itxura\nLiraindu egiten du aurpegia\nBolumen handiagoa ematen die ezpainei.\nDenboraldi honetako edertasun-produktu bilatuenetako bat da dagoeneko erabilera ugariko eta errazeko makillaje-arkatz hori.\nZatoz Mercadonako lurrindegira, eta eman argitasuna zure aurpegiari!\nHona hemen Velvet Mate bilduma berria, edizio mugatukoa, denboraldi berri honetan look distiratsua izan dezazun... Ez zenuen, bada, usteko udazkenerako look berri bat proposatu gabe geratuko ginetik? Inolaz ere ez. Bilduma berri bat dugu zuretzat, indartsua eta pertsonalitatez betea, zeu bezalakoxea.\nHona udazkeneko koloreak: arrosa, morea eta gerezia, zure ezpainetarako eta azazkaletarako, belus-itxurako akaberarekin. Egin bat mate ...\nIkasi nola era...\nZaindu eta berritu zure azala bainurako gel esfo...


trailer hormigoizko pump\nTrailer hormigoizko pump ezagunenetako komertzial hormigoizko pump eraikuntza gunearen ekipamendu bat da. Zeren eta aplikatzea sorta zabala da, prezioa arrazoizkoa, beraz trailer hormigoizko pump da eraikuntza-enpresa ongietorria. Hala, daude mugarik halaber, besteak beste, hodiak ezartzen dituen bezala. Nola gasbide finkatzeko trailer hormigoizko pump? Zer dira notak arreta behar dugu? Ordena ziurtatu ez dagoela eraikuntzan error ez da egin ahal izateko, badaude puntu nagusiak.\nZehazki, trailer hormigoizko pump hoditeria antolaketa honako alderdi batetik ezarri ahal.\n1, hedatzea ere trailer hormigoizko ponpak gasbide leuna ponpaketa bermatu behar, eta bere luzera murriztuz conveyance normal premisapean, eta ukondoa murrizteko garraio erresistentzia murrizteko.\n2, Hobe da jarri 2 metro zuzen zurrunbilo hodi aurrean kanalizazio eta erabili ukondoa, baina baita zuzen kanalizazio ardatzaren bermatzeko konikoa hodi ardatz bat dator, eta finkoak eta fidagarria izango, beraz kukurutxo hodi desmuntatu daiteke eta azkar instalatutako back.\n3, gasbide irmoki konektatuta egon behar du, ukondoa solidoa gailu finko gehitu behar, horizontal kanalizazio ezarri behar up puntu sendo bat behin 10 metroko distantzia, kanalizazio clamp hutsik egon ahal izateko kendu edo gasbide konektatu in. besarkaderak dira tokian lotu behar estu zigilua artikulazioetan bermatzeko, no ura eta minda isurketa.\n4, gune eraikuntzaren baldintzen arabera eta eskaera gasbide konektatu baino gehiago hartzen, etzan gasbide zentzuzko ezkutuko arriskuak kentzeko.\nAurrekoa: Operazioa JS hormigoi nahastailea notak


Adegi renueva su acuerdo de colaboración con IMQ para que las empresas asociadas se beneficien de condiciones exclusivas en su seguro médico\nAdegik lankidetza hitzarmena berritu du IMQrekin, enpresa bazkideek baldintza esklusiboak izan ditzaten aseguru medikoetan\nJosé Miguel Ayerzak, Adegiko idazkari nagusiak, eta Javier Aguirregabiriak, Igualatorio Médico Quirúrgico (IMQ)ko zuzendariondoko nagusiak, erakunde biek 2014tik hona izan duten lankidetza hitzarmena berritu dute Adegiren Donostiako egoitzan. Lankidetza horrek aukera ematen die Adegiri atxikitako enpresetako langileei Euskadin buru den aseguru medikoa kontratatzeko eurentzat eta euren familientzat, oso baldintza onuragarrietan.\nIMQ Adegi Enpresak aseguruak osasun estaldura osoa bermatzen die onuradunei, lehen mailako medikuntzan, larrialdi eta anbulantzia zerbitzuetan, osasun eta kirurgia espezialitate guztietan, proba diagnostikoetan eta tratamenduetan, goi mailako kirurgia espezializatuan, haurdunaldian eta erditzean, familia-plangintzan, ospitaleratzeetan eta psikoterapian, besteak beste. IMQ Urdina aseguru-modalitateaz gain, IMQ Aktiboa ere eskainiko da, bezero gazteenei zuzendutakoa.\nHitzarmenak ahalbidetuko du Gipuzkoako enpresarioen elkarteari atxikitako enpresetako onuradunei zerbitzu multzo horretaz baliatzea, itxaronaldirik gabe, ordutegi zabalekin eta Euskadiko medikuen koadro zabalean eta estatu mailako zein nazioarteko izen handiko zentroen sarean aukeratzeko askatasunarekin.\nEra berean, IMQk Euskadiko klinika pribatu nagusietara eta zentro propioen sarerik zabalenera jotzeko aukera emango die, IMQ Zurriola Hortz Klinika barne. 1.000 enpresa eta 354.000 pertsona baino gehiagok jarri dute euren konfiantza IMQrengan, bere sektoreko buru gisa egin duen 84 urteko ibilbidean.\nLangileen osasuna zaintzea enpresaren proiektua zaintzea da\nOsasuna zaintzeak gero eta lehentasun handiagoa dauka gizarte aurreratuetan, eta aseguru medikoa izatea ez da dagoeneko luxuzko ondasun gisa ikusten. Horren ondorioz, osasun zerbitzu gehiago eta hobeak hobesten dira bestelako kontsumoen aldean. Enpresak jakitun dira pertsonak euren osasunaz gero eta gehiago arduratzen direna, eta, beraz, gero eta enpresa gehiagok aukeratzen dute osasun pribatua langileen osasuna aseguratzeko.\nOsasunari buruzko azken Barometroaren arabera, langileek ondoen baloratzen duten lan-onura osasun-asegurua da (pentsio-planen, bidaia eta hobarien, aparteko opor egunen eta abarren aurretik), eta osasun-asegurua enpresaren bitartez dutenen % 70ek galera handitzat hartuko luke asegurua galtzea, lana aldatuz gero. Barometro horrek berak adierazten du enpresen erdiak baino gehiagok jarraitzen dutela osasun-asegurua lan-onura huts gisa eskaintzen, enpresak berak ordainduta, ordainketa malguko programek eta kofinantzaketa fomulek gero eta protagonismo handiagoa duten arren.\nAseguruo mediko koleltiboa kontratatzeak ageriko onurak ekartzen dizkie enpresei, hala nola, lan-giro osasungarria sortzen laguntzea, familia eta lana uztartzea erraztea (mediku hitzorduen ordutegi malgua), eta enpresaren irudi hobea sustatzea, gizarte-erantzukizun korporatiboaren arloan ere.\nHauek dira ondoen baloratzen diren ezaugarriak enpresako aseguru pribatuetan, IMQrenean bereziki: mediku-talde zabalenean (familia-medikuena zein espezialitateena) eta zentroen artean askatasunez aukeratu ahal izatea, arreta pertsonalizatua eta itxaronaldirik gabekoa, kontsulta-ordutegi zabalak, asistentziaren kalitatea eabangoardiako teknologiarekin eta senideak prezio onean aseguruan sartzeko aukera.\nIMQko bezero diren aldetik, guztiek erabil ditzakete zentroen kalitatea nazioartean onetsita duen konpainia baten zerbitzuak, Joint Comission ziurtagiria Zorrotzaurre Klinikaren kasuan eta DIAS onespena Virgen Blanca Klinikaren kasuan, beste onespen askorekin batera. IMQren asistentziak ez dauka muga geografikorik eta osasun-sarerik zabalena eskaintzen du estatu mailan, 43.000 mediku eta 1.150 zentro baino gehiagorekin, Teknon, Ruber Internacional edo M.D. Anderson izen handikoak barne, besteak beste. Nazioarte mailan, atzerrirako bidaietarako asistentzia estalzen du, larrialdiei erantzuteko.\nGaur egun, IMQren laneko arriskuen prebentzioko atalaren bitartez, beste osasun eta prebentzio zerbitzu integral batzuk ere eskaintzen dira, estaldura ematen zaielarik 130.000 langile eta 4.600 enpresa baino gehiagori.


Hemen dituzu 33 LinkedIn aholku txiokatzeko! | Martech Zone\nIrailak ostirala 26, 2014 Igandea, urtarrila 15, 2017 Douglas Karr\nEz dira egun gehiegi LinkedIn-en eguneratzerik irakurtzen, LinkedIneko norbaitekin konektatzen, LinkedIn-en talde batean parte hartzen edo LinkedIn-en gure edukia eta negozioak sustatzen. LinkedIn nire negozioaren salbuespen bat da, eta pozik nago aurten kontu premium batera egin dudan berritze lanarekin. Hemen dituzu sareko sare sozial eta LinkedIn erabiltzaile nagusien aholku zoragarriak. Ziurta zaitez aholkuak partekatzen eta informazio bikaina eman duten jendeari jarraitzen!\nAurkezleek eta hizlari publikoek bereziki LinkedIn profil ikusgarria mantendu behar dute hitz egiteko aukerak ziurtatzeko eta ikusleekin sinesgarritasuna eraikitzeko. Jarraian azaltzen diren 33 LinkedIn aholkuak 140 karaktere edo gutxiagotan laburbilduta daude, aholkuak errazago bizkortzea eta LinkedIn komunitatean aktibo egotearen zeregin garrantzitsuetara igarotzea errazten dute. Leslie Belknap\nTxio hauek gehitu ditugu, besterik gabe klik egin haien gainean txiokatzeko!\nTxioa: aurkezpena egin aurretik, eguneratu LinkedIn profila; bertaratutakoek berrikusiko dute zure sinesgarritasuna ebaluatzeko. @ Ethos3\nTxioa: eraldatu zure webgunerako esteka generikoa ekintzara deitzeko, batez ere enpresako profiletan. @EntMagazine\nTxioa: sortu izenburuak lanpostu bakoitzaren barruan burututako rol bakoitzerako. Ondo dago datak gainjartzea. @Forbes\nTweet: Partekatu kalitate handiko informazioa zure sarearekin aliantza bihurtzen diren konexioak sortzeko. @ReidHoffman\nTweet: LinkedIn luzeko mezuetarako luzera ezin hobea 500 eta 1,200 hitz bitartekoa da. Egokitu zure ikusleentzako luzera. @SmallBizTrends\nTweet: Saltatu "Nola ezagutzen duzu pertsona hau" urratsa. Egin klik "Konektatu" bilaketaren emaitzetan, profilen ordez. @SylvanLane\nTweet: beste erabiltzaile edo konpainia bat nahi duzu LinkedIn-en egoera eguneratuta ikusteko Erabili @ aipamenak argitaratzerakoan. @HubSpot\nTweet: Ez zaitez horma lore izan. Zure profila 5 aldiz gehiago da taldean sartu eta taldean aktibo bazaude ikusteko. @LinkedIn\nTxioa: zeure burua aurkezterakoan, ez izan norberaren zentrotasuna. Eskuzabala, jatorra eta arreta jarri beste pertsonari. @EmmieMartin\nTweet: Lan berri bat bilatzen ari zara LinkedIn-en? Ez utzi zure nagusiari jakinaren gainean; desaktibatu zure jardueren emisioak. @CareerOutcomes\nTxioa: aldizka profilak eguneratzen dituzten LinkedIn erabiltzaileek lan eskaintza gehiago lortzen dute kontratatzaileekin harremanetan jartzen diren kideek baino. @RimDey\nTweet: Zentsuratu zaitez. Lan elkarrizketa batean esango ez bazenu, ez esan LinkedIn talde batean edo ez argitaratu. @TechRepublic\nTweet: LinkedIn-en aktibo egoteko ordutegia programatu. Berrikusi zure profila, kontrolatu eguneratzeak, parte hartu eztabaidetan. @ABAesq\nTxioa: Evernote eta LinkedIn integratzen dira; antolatu bisita txartelak, LinkedIn informazioa eta sareko oharrak leku bakarrean. @Evernote\nTxioa: erabili zure LinkedIn profila salmenta tresna gisa. Gehitu zure enpresari buruzko bideo labur bat zure profilean. @Salesforce\nTweet: gehitu balioa LinkedIn taldeei: partekatu taldekideei interesatuko zaizkien aurkezpen bisualak. @JayBaer\nTweet: Irudiak dituzten profilak 14 aldiz gehiago ikusteko aukera dago. Erabili hondo neutroa duen irudi profesionala. @LinkedIn\nTxioa: Saihestu profileko hitz-moduak, hala nola: sortzaileak eta motibatuak. Izenlagunak gutxitu. Azpimarratu aditzak. @BusinessInsider\nTweet: Ez erabili gonbidapen mezu automatikoa: "LinkedIn-eko nire sare profesionalera gehitu nahi nuke". @EguneroMuse\nTweet: "LinkedIn-ek aurkitu du hilean 20 argitalpenek zure audientzia bereziaren% 60ra iristen lagun zaitzaketela". @Buffer\nTweet: LinkedIn-en argitaratzeko unerik onenak: astearte eta ostegunetan, goizeko 7: 9etatik XNUMX: XNUMXetara. @SocialMediaWeek\nTxioa: Irudiak dituzten enpresen eguneratzeak irudirik gabeko eguneratzeak baino% 98 iruzkin tasa handiagoa dute. @LinkedIn\nTweet: deskargatu LinkedIn-en Connected aplikazioa; harreman profesionalen garapena errazteko diseinatuta dago. @Jillianiles\nTxioa: bakarra zara. Egiaztatu. Erabili sormenezko izenburua uneko lanpostua lehenetsi ordez. @MarketingSherpa\nTxioa: lagundu hautagaiei, irtenbideei eta balizko bazkideek aurkitzen; erabili zure LinkedIn profil osoan hitz gakoak. @Berriak\nTweet: LinkedIn eduki arrakastatsuak askotan erabiltzeko prest eramateko aukera ematen du zerrenda formatuan. @AndreyGidaspov\nTxiokatu: jarraitu Dan Pinken markagailuari; "3 aholku TED hiztunentzako" mezu bat berriro argitaratu zuen LinkedIn argitalpen plataformarako. @DanielPink\nTxiokatu: errespetatzen dituzun pertsonak onartzea. Bidali eskerrak emateko mezua norbaitek onartzen zaituenean. @JeffBullas\nTweet: LinkedIn-en boluntarioen esperientzia zerrendatu; Kontratazio arduradunen% 42k lan esperientzia formalak bezain beste baloratzen dute. @LinkedIn\nTxiokatu: "LinkedIn taldeek sare sozialekin duzun marka pertsonalerako aukerarik onenetako bat eskaintzen dute". @Forbes\nTweet: Zure enpresan paper bat betetzeko ahalegina egiten ari zara? Kontratatzaile bat kontratatu beharrean, sartu LinkedIn-eko Recruiter zerbitzuan. @NYtimes\nTxioa: Jatorrizko edukia partekatu; "Orain edukia LinkedIn-en lanekin lotutako jarduerak baino sei aldiz gehiago ikusten da". @JasonMillerCA\nTxiokatu: erabili bisualak txertatu SlideShare aurkezpenak eta infografiak zure profilean eta luzeko mezuetan. @SMExaminer\nTags: andrey gidaspovbufferrekonegozioen aurkibideaegunerokomusadaniel arrosaemmie martinEthos3EvernoteForbesHubSpotJason MillerJay BaerJeff Bullasjillian ileslinkedinlinkedin taldeaklinkedin aurkezpenaklinkedin profilalinkedin aholkuakmarketing sherpaMarketingSherpanew york aldizReid Hoffmanrim deySalesforceSocial Media Examinersare sozialen asteasilban erreia


Albistegi Ornitologikoa, irailak 26 « Atariaren bloga\nKategoriak: Albistegi ornitologikoa,Noticiario ornitológico — CEA — 26 iraila 2021 17:41\nHezegunea begiratzerakoan, zikoinak ziren nagusi, 28 ale ikusi ditugu. Kaio hanka-hori ugari ikusi ditugu ere. Kopuru handi batean, limikola ezberdinak ere ikusi ditugu (lohietan bizi diren hegaztiak), baina gure teleskopioarekin, ez gara identifikatzeko gai izan (Los Fresnos behatokitik hurbilagotik ikusteko aukera dago).\nArdeidei dagokienez, landarediaren artean 3 lertxun hauskara bereizi ahal izan ditugu, baita koartzeta komun bat ere.\nGabirai bat hezegunearen gainetik hegan zihoala, 9 hegabera ikusi ditugu.\nEsan bezala, hezegunean ur gutxi dagoenez, hegaztiak behatzea zailagoa da. Baina oreinen lehen marruak entzuten hasi gara! Gainera, aurreko egunean, ar bat ikusi genuen, gertaera deigarri honetarako adarrak prestatzen.


Afrika migrazioen hartzaile ere izan dela frogatu dute — Unibertsitatea.Net\nHemen zaude: Hasiera › Ziztu bizian › Afrika migrazioen hartzaile ere izan dela frogatu dute\nAfrika migrazioen hartzaile ere izan dela frogatu dute\n2015/10/09 - Unibertsitatea.net\nOrain 3.000 urte Eurasiatik Afrikara migrazio handi bat izan zela ondorioztatu du ikertzaile talde batek.\nArg. Kathrin eta John Arthur/Science\nOrain dela 3.000 urte Eurasiatik Afrika ekialdera migrazio handi bat izan zela ondorioztatu du nazioarteko ikerltzaile talde batek. Duela 4.500 urteko Etiopiako fosil baten genoma aztertu ostean atera dute ondorioa eta Science aldizkarian argitaratu dituzte ikerketaren emaitzak.\nAfrikan antzinako DNA aztertzen duten lehen aldia da. Haitzulo batean aurkitu zuten fosila, Etiopiako goi-lautada eta ikertzaileek esandakoaren arabera, DNAk ondo irauteko ezaugarri aproposak zituen lekuak. Gaur egungo afrikarren genomekin alderatuta, konturatu dira Afrika ez dela migrazioaren sorburu hutsa, horiek jaso ere egin dituela.\nDuela 3.000 urte eman zen migrazio handi hori, gainera, nekazari eta abeltzainek burutu zutela egiaztatu da, eta bidean beraien kultura eta teknologia hedatu zutela. Arrasto genetiko nabarmena utzi zuten, baita ere, egungo Etiopiako populazioaren genomaren %25a migratzaile haietatik baitator, eta Afrika osoan zehar utzitako arrastoa, ostera, %5ekoa omen da.\nHemen aurkituko duzue jatorrizko artikulua: Afrika, migrazioen sorburu ez ezik, hartzaile ere izan dela frogatu dute.


Zabalik da matrikula Udal Euskaltegian - Hernani - Kronika.eus\nZabalik da matrikula Udal Euskaltegian\nKronika - Erredakzioa 2020-09-15 00:00\n2 eguneko moduloa, 4 egunekoa edota autoikaskuntza egongo dira aurten; eta aukera zabala eskaini dute ordutegi aldetik.\nZabalik da aurtengo ikasturtean matrikulatzeko epea, eta «denentzako moduko aukerak» daudela jakinarazi dute Udal Euskaltegiko arduradunek. «Oso pozik gaude gure ikasleek lortutako emaitzekin eta zorionak eman nahi dizkiegu joan den ikasturtean A1, A2 eta B1 mailako titulua akreditatu eta B2 eta C1eko titulua lortu duten gure ikasle guztiei».\nAurten ere HABEren A1, A2 eta B1eko titulua euskaltegian bertan lortzeko aukera izango dute ikasleek. «Prest dugu jada esperientzia haundiko eta formazio oparoko irakasle taldea 2020-2021 ikasturterako, ikasleen beharrei ahalik eta txukunen erantzun eta helburuak lortzen laguntzeko», adierazi dute Udal Euskaltegian.\nHainbat aukera eskaini dituzte Udal Euskaltegian aurtengo ikasturterako. Astean bi egunetako modulua, 4 egunetakoa (euskera azkarrago ikasi nahi duenarentzat) eta autoikaskuntza ere izango dute aurten. Azken hau online izango da, astean behin euskaltegira joanda.\nGainera, 2020-2021 ikasturteko ordutegia ere zabala izango da. Goizean, arratsaldeak eta ilunabarrean izango dira eskolak, «ikaslearentzat egokiena den orduan».\nIzena emateko hainbat bide\nAurtengo ikasturterako edozein mailetan izena eman nahi duenak Udal Euskaltegian bertan egin dezake inskripzioa. Karobieta auzoko 63garren zenbakian dago lokala, anbulatorio zaharrean. Goizetan 09:30etatik 13:30etara bitartean eta arratsaldetan, 16:30etatik 19:30etara bitartean eman daiteke izena. Hala ere, telefonoz ere egin daiteke, 943 331 896 telefono zenbakian; WhatsApp bidez 688 826 539 kontaktuan edo emailez, baita ere, euskaltegi@hernani.eus helbide elektronikoan.


Haitzuloen freskuran - Blog | San Sebastian Region - gipuzkoa\nUdarako egun beroenetan Gipuzkoako haitzulo ikusgarrienen freskuran babestea baino hoberik ez dago.\nArditurriko meatzeak, Ekaingo kobazuloko erreplika, Ekainberri, eta Oñati-Arrikrutz zirraragarriak osatzen dute bidaia liluragarria Gipuzkoaren iraganera.\nARDITURRI: Arditurriko meatzeak ia etenik gabe martxan egon ziren 2.000 urtetan zehar. Burdin Aroan eta, ondoren, erromatarren okupazioan zehar, burdin, berun, zilar eta fluorita iturri nabarmena izan ziren. Egun, bisita daitekeen leku liluragarria da Aiako Harria Natur Parkearen bihotzean, Oiartzunen.\nOÑATIARRIKRUTZ: Oñatin dago Arrikrutz lurrazpiko katedral barrokoa; naturak eraiki zuen, eta elkarren artean lotutako 12 kilometro baino gehiagoko galeriak ditu; horietatik 500 metro bisita daitezke. Hemen bizi izan ziren animalia basatiak historiaurrean, adibidez, hartzak, panterak eta lehoiak. Haien urratsak ikus daitezke.\nEKAINBERRI: iraganeko artistak Euskal Herrian hobekien gorde den lur-azpiko altxorra da Ekain. Hainbat hamarkadatan, masifikaziotik babestu behar izan ziren leize paleolitiko honetako pintura baliotsuak. Eta 2008an ireki zen, Zestoan, Ekainberri, erreprodukzio bikaina, arte-santutegi originaletik oso gertu. Ekainberrik Arkeologia esperimentala eta Ekain abentura bezalako jarduera didaktikoak eskaintzen ditu; horietan ikasi ahal izango da animalia basatiak ehizatzen, garaiko flora eta fauna bereizten, eta margotzen, sua egiten eta sukalde-lanetan duela 14.500-10.000 urte egiten zen bezala.


kritiken hemeroteka » Vigo-Hendaia espresan espres egindako argazkia\n« Ur urezko poemak | Iceberg bat kalearen erdian »\nVigo-Hendaia espresan espres egindako argazkia Mikel Asurmendi / Irunero, 2003-11\n“Jeans-ak hozkailuan” da Patxi Zubizarretari irakurri nion azken nobela, orain hiru urte plazaratua. Oraindik ere nire baitan sentitzen dut —edo burmuinen sabaian— liburuak utzi zidan zirrara eta gustua. Oraindik orain “Barrikadak”ekin bizitako inpresioek oinzoletaraino jaitsi didate orduko zirrara —baita gustua ere—.\n“Barrikadak” liburua literaturarako zirrara pizten duen nobela da, zinez. Zinez eta zinemarako idatzitako nobela baita, izan ere. Film baten estreinako irudiak liburuan datoz dagoeneko, Antton Olariaga ilustratzailearen eskutik.\nDuela hogei urteko gizartea erretratatu digu Zubizarretak. Zeregin horretan bere gogo bizia eta begi zoliak tren baten barrena paratu ditu, Vigo-Hendaia espresak egindako ibilbidean. Euskal Herrian bizi dugun gatazka gaitzat hartu du idazleak, lan gaitza berez. Eta molde orijinala —eraikuntza aldetik— eta molde finez —funtsaren aldetik— ondu du kontakizuna. Gatazkaren argazki zirraragarria eta kontrastatua egin du nire gusturako.\nArgazkia —argazkien sekuentzia edo filma— duela hogei urte egina izanagatik gaurko argazkia legez har dezakegu, Barrikadak erretratua bihurtutako argazkia da, hots, gure etxeetako paretetan instalatutako markoa. Eta nahiz markoa argazkiz argazki berritzen doan, berauek osatzen duten paisaia soziala azken hogei urtetan gurean instalatu den argazkia ia berbera dela ohartzen zara.\nIdazleak osatu duen marko soziologikoa oso egokia da. Berau osatzen duten pertsonaiek —eta beren psikologia, nolabait esanda— orduko eta egungo gizartearen ezaugarriak biltzen dituzte. Nobelak begirada garbia eskaintzen dizu, taiuera bikaina, eta istorioa osatzen duten pertsonaien arteko elkarrizketak sentimenduz eta mimoz garatuta daude. Ingurumaria bertatik bertara sumatzen duzu, baita pertsonaiak ondo-ondoan sentitu ere.\nHeldu iezaiozu nobela honi eta Vigotik Hendaiara doan trenari berealdiko segimendu egin diezaiokezun inpresioa hartuko duzu. Altsasu aldean, Aizkorri magaleko tunelen barrean sartu ahala, mundu bat aurkituko duzu, gurea, bere txikian lehergarria.\nBarkatuko ote dit egileak nire adore eta atrebentzia. Horra: “Segi helduentzako eleberrigintzari ekiten euskal literaturaren maitaleen mesederako. Merezi duzun omena emanen baitizu. Zinez eta benetan!”.


Elkano Fundazioa – Zazpi ahozko komunikazio Elkanoren garaiari buruzko uda ikastaroan\nZazpi ahozko komunikazio Elkanoren garaiari buruzko uda ikastaroan\n30 UZT, 2021\nEgileek irailaren 7an aurkeztuko dituzte beren komunikazioak, 'Elkanoren Euskal Herri barneko bidaia' uda ikastaroan.\n'Elkanoren Euskal Herri barneko bidaia' ikastaroa irailaren 6an eta 7an izango da Donostiako Carlos Santamaria Zentroan. Programak lehen mundubira gertatu zen testuinguru sozio-ekonomikoan jarri nahi du arreta. Hitzaldi eta mahai-inguruez gain, ikastaroak ahozko komunikazioen atal bat ere izango du, eta zazpi egilek hainbat gai jorratuko dituzte.\nMagallaniar eskuairaren kostua\nPedro Cuesta Escuderok munduko lehen itzuli bilakatu zen espedizioaren eta garai hartako beste bidaia batzuen finantzaketa aztertuko du. Garai hartan aberastasun handien jabe zen espainiar arisokraziak ez zuen negozioak egiteko interesik eta, ondorioz, Carlos I.ak kanpoko bankarien laguntza ekonomikoa behar izan zuen\nDebako espediziokideak Magallaes eta Elkanoren Epezieriarako ontziterian\nAngel Azpeitia de Diego industri ingeniariak Magallaes eta Elanoren bidaian parte hartu zuten Debako hiru bizilagunen istorioa ekarriko du gogora: bi arotzal ziren eta bestea maisua, eta horietako bat ere ez zen itzuli.\nMerkataritzaren egoera juridikoa Euskal Herrian XVI. mendean\nBorja Mollá Moral, merkataritza abokatua, gaur egun edozein ekintzailek aurre egin behar dien lege kontuez arituko da, baina Elkanoren garaiko ekintzaile baten ikuspuntutik.\nGotzon Garmendia UPV/EHUko Finantza Ekonomia eta Kontabilitateko irakasleak sistema ekonomiko kapitalistaren jaiotza azalduko du: XVI. mendea gizaldi batzuk lehenago Italiako iparraldeko hiri batzuetan sortua zen sistema ekonomiko kapitalista Europan zehar garatzen hasten den unea da eta.\nMagallaes-Elkano armadako maisuak\nAlberto Rodriguezek, itsas gaien dibulgatzaile eta nabigatzaile adituak, maisuen berezko funtzioak, erantzukizunak eta ezagutza nautikoak aztertuko ditu, eta lanbidea eta ezagutza-maila arautzeko eman ziren lehen urratsak azalduko ditu.\nBi proiektu, errealitate bat\nDavid Lopez Amezqueta kazetariak Gipuzkoa belaontziaren abentura gogoratuko du, 'Elkanoren arrastoan' proiektuaren barruan 1990 eta 1992 urteen artean Elkanoren bidaia birsortu zuena.\nJ.S. Elkano. Munduko lehen itzuliko eskuizkribua.\nFernando Txueka sendagile-ginekologoak Elkanoren beraren eskuizkribuei buruz hitz egingo du, horietako batzuk gaurdaino iritsi baitira; beste kasu batzuetan, aldiz, ezagutzen diren dokumentuak kopiak dira edo beste egile batzuen testuak dira.


Zein paper jokatzen du herri mugimenduak eraso sexistak salatzeko garaian?\nDonostiako Aste Nagusiko asteazkenean, Piratek beren egitaraua eteteko erabakia hartu zuten 24 ordu baino gutxiagotan 6 eraso sexista salaketa baino gehiago jaso zituztelako. Donostiako Udalak, bere aldetik, ez zuen ezer egin eta jaietako egitarauak normaltasun osoz jarraitu zuen. Herri mugimenduek zein paper dute eraso sexistak salatzeko garaian? kide diren Amaia Garin eta Amaia Oulade Zirgariko kidekin eta Samara Velte kazetariarekin aztertu dugu gaia.\n‘Kosmos 3.0 Espazioko soinuak’ musika emanaldia eskainiko da\n‘Kosmos 3.0 Espazioko soinuak’ musika emanaldia eskainiko da larunbatean Iruñeko Planetarioan. Nafarroako Musika Garaikidearen Jaialdiaren egitarauaren ardatza aurten zientzia eta musikaren arteko elkargunea izanik, Planetarioko Tornamira aretoan entzungai izango da obra berritzaile hau arratsaldeko zortzietatik aurrera.\n"Euskal herritarrak dira eta eskubidea daukate titulu horiek eskuratzeko".\nEuskal presoen euskara ikasteko eskubidea bermatzea. Horixe da iaz sortutako euskara irakasle talde baten helburua. Joan den ikasturtean bederatzi presorekin lanean egon ostean, antzemandako oztopoak salatzeaz gain, instituzioei borondatea eta esku-hartzea eskatu diete. Berehala hasiko den ikasturte honetan presoek ere euskara ikasteko eta titulua lortzeko eskubidea gauzatu dezaten. Horretarako agerraldia egin dute Gasteizko parlamentuan.\nHilabeteak egon dira langileak enpresarekin negoziatzen. Udalak azpikontratatua duen NextBike enpresarentzat egiten dute lan. 8 hilabete daramatzate bizikleta elektriko hauek martxan. Langileek salatu dute enpresak ez dituela baliabideak moldatu etengabe igotzen ari den eskarira. LABetik adierazi dute egunean batez beste 4 erabilera izango zituzten bizikletak, 20 bidaiatik gora egiten ari direla. Honen aurrean enpresaren erantzukizuna azpimarratu dute, baina baita hau kontratatu duen udalarena ere.\nNafarroako Gobernuak uda amaieran bakarrik iritsitako 260 adin txikiko haur eta gazte zituen zaintzapean\nNafarroako Gobernuak uda amaieran bakarrik iritsitako 260 adin txikiko haur eta gazte zituen zaintzapean. Azken urteetan, geroz eta haur eta gazte gehiago iristen dira atzerritik heldurik lagundu gabe.\nEH Bilduk Eneko Goiari eskatu dio alokairu sozialeko etxebizitza zerrendak "desblokeatu" ditzala\nDonostiako Udalak 2015ean onartu zuen Etxebizitzaren Legea. Lege horren ondorioz, aldatu egin zen etxebizitza babestuak esleitzeko sistema. Lege horrek ezinbestekotzat jotzen zuen baremazio irizpide batzuk onartzea lege bete eta pertsonen eskaerak baloratzeko. Rikardo Burutaran EH Bilduko zinegotziak, ordea, salatu du Donostiako udal gobernuak lau urte behar izan zituela 2015eko Etxebizitzaren Legeak agintzen zituen baremazio irizpide horiek ezartzeko. Hain zuzen, azken legegintzaldiaren amaieran onartu zituzten, baina salatu du Donostiako udal gobernuak oraindik ez dituela irizpide horiek praktikan jarri.


Europa Dorreak Eraberritzerik Onena saria jaso du | KREAN\nEuropa Dorreak Eraberritzerik Onena saria jaso du\nAEO, Asociación Española de Oficinas-ek, 2018 urteko “Birgaitze” kategorian, Europa Dorrearen eraberritzea saritu du. Ekitaldia pasa den uztailean ospatu zen Madrilen.\nAGIB REAL ESTATE INFINORSAk sustatu du 1985eko eraikinaren eraberritzea integrala; AZCA guneko hertz baten kokaturik, Madrilgo finantza erdigunean, Santiago Bernabeu aurrean.\nLondreseko CRTKL taldea diseinu arkitektonikoaz arduratu da, LKS KREANeko taldeak ordea, baimen proiektuak, eraikitze proiektuak eta zuzendaritza fakultatiboak garatu ditu; talde bien arteko elkarlanaz osatu dute eraberritze prozesua.\n121 m-ko altuera duen eraikinean, 2016-2018 bitartean egin diren lanek dorrearen eraberritze osoa batzen dute, bai kanpotik bai barrutik. Sarrera berregituratu da lobby berri bat sortuz, kanpoko gune publikoak Azca gunearen bazterrik garrantzitsuenetakoa berrantolatzen du. Barrualdean berriz, guztienak diren instalazioak eta guneak berriztu dira, sistema eraginkorragoekin hornituz, guztia, eraikineko eguneroko jarduera oztopatu eta eten barik.\nChicago-ko CTBUHek (Council on Tall Buildings and Urban Habitat) emandako Renewal Award sariari batzen zaio azken hau.


Ordenantza, eguzki energia jasotzeko instalazioen erabilera arautzen duena. Behin betiko onespena\nUdalak, 2021eko martxoaren 11n egindako bilkuran, erabaki zuen hasiera batez onestea Abartzuzako udal-mugartean eguzki energia jasotzeko instalazioen erabilera arautzen duen ordenantza.\nEspedientea jendaurrean egon da 30 egunean, iragarkia Udalaren iragarki-taulan eta 2021eko 81. Nafarroako Aldizkari Ofizialean agertu ondoren, apirilaren 13an. Inork alegaziorik aurkeztu ez duenez, hasierako onespena behin betikoa bilakatu da, eta osorik ematen da testua argitara.\nAbartzuzan, 2021eko maiatzaren 25ean.–Alkatea, Alberto Pagola Goñi.\nUDAL ORDENANTZA, ABARTZUZAKO UDAL-MUGARTEAN EGUZKI ENERGIA JASOTZEKO INSTALAZIOEN ERABILERA ARAUTZEN DUENA\nOrdenantza honen xedea da arauak ezartzea zelula fotovoltaikodun panelen bidez edo panel kolektore termikoen bidez eguzki energia biltzeko instalazioak ezartzeko Abartzuzako udal-mugartean.\nAbartzuzako udal-mugarte osoa hartzen da aplikazio eremutzat.\nHiri-lurzoruaren edo lurzoru urbanizagarriaren gaineko instalazioak\nEguzki-instalazioak baimenduko dira soilik eraikinen energia beharra asetzeko direnean, partez edo osorik, hots, etxeko ur beroa sortzeko direnean (eguzki-instalazio termikoak) edo norberaren kontsumorako argindarra sortzeko direnean (eguzki-instalazio fotovoltaikoak), 900/2015 Errege Dekretuaren arabera.\nPlakak instalatuko dira estalkien gainean eta haien angelu berarekin, urak husteko ezinbestekoa den tartea utzita.\nSustatzaileak bermatuko du plakek ez dutela islarik egiten, ez dadin arriskutsua izan bide-segurtasunerako eta ez dezan eraginik izan inguruko etxebizitzetan.\nEz da inoiz zilegi plakak estalkiaren gailurreraino iristea, ezta haren ertzetaraino ere; izan ere, estalkiaren tamainak agerian egon beharko du. Horregatik, instalazioak 60 zentimetroko tartea utziko du, gutxienez ere, teilatu-hegalaren kanpoaldera, eta 60 zentimetrokoa gailurrera.\nEstalki lauetan edo zabaltzetan jar daitezke, honako baldintza hauekin:\na) Gehienezko okupazioa baimenduta egonen da, non eta panelak ez diren ikusgai gelditzen.\nb) Karel opakuen gehienezko garaieraren azpitik gelditu behar dira.\nOro har, ezin dira fatxadetan instalatu, eta oso kasu berezi eta justifikatuetan instalatzen ahalko dira, baldin eta ingurunearekin eta hirigintzako arauekin harmonian badaude.\nSalbuespenez, proposatzen ahal da eraikinetan eguzki-panelak ezartzea konfigurazio edo kokapen bereziekin, ongi integraturik eraikin multzoaren arkitekturan. Proposamen horiek baloratu ondoren, Udalaren osoko bilkurak baimendu beharko ditu espresuki.\nUdal Planeko eraikinen katalogoan sartutako eraikinetan eguzki panelak jartzeko eskaerak Vianako Printzea Erakundeari bidaliko zaizkio, aurretiko txostena egin dezan.\nTransformadoreak, biltegiak, kontagailuak, inbertsoreak, koadro elektrikoak, kanalizazioak, metagailuak eta, hala badagokio, beste instalazio osagarri batzuk estalkian edo fatxadan ikusgai ez egoteko moduan kokatu behar dira, eta, ahal dela, eraikuntzaren barruan kokatu beharko dira.\n12. artikulua. Eraikin bati lotutako lurzoru libre pribatuan dauden instalazioak.\nUdalaren osoko bilkurak baimendu beharko ditu espresuki, baloratu ondoren, teilatuetan, zabaltzetan, terrazetan eta lurzoruetan jartzeko proposamen mistoak.\nBaimentzen da eguzki-panelak jartzea lurzoru libre pribatuan, honako baldintzak betez gero:\n–Instalazioa baimenduko da soilik eraikin kontsumitzailea aurretik existitzen denean.\n–Etxebizitzaren lurzoru libre pribatua aisialdirako eremu, eremu berde edo zirkulaziorako eremu gisa erabiltzeko denez, gehienez ere azalera guztiaren %60ra mugatuko da eguzki-panelen gehienezko okupazioa, 32 metro koadroko mugarekin, betiere.\n–Lurzoruan bermatuta paratuko dira. Instalazioak, barnean direla euskarriak eta beste elementu batzuk, ezin dira izan 1,50 metro baino altuagoak, lurretik neurtuta.\nLurzoru urbanizaezinaren gaineko instalazioak\n13. artikulua. Aldez aurreko baimenak.\n1. Eguzki energiarekin argindarra sortzeko instalazioak ezartzea lurzoru librean (eguzki parkeak) berariaz araututa dago indarrean dagoen araudi sektorialean: Ingurumen, Lurralde Antolamendu eta Etxebizitza kontseilariak emandako 64/2006 Foru Agindua.\n2. Eraikin berriei loturiko instalazioen kasuan, beharrezkoa da ezarriko den jarduera berriak Lurralde Antolamenduaren eta Hirigintzaren arloko departamentu eskudunaren arauzko baimena lortzea, hala dagokionean, lurzoru urbanizaezinean ezartzeko.\n3. Aurretik zeuden eraikinei lotutako instalazioen kasuan, eraikinak une hartan indarrean zen araudiaren arabera ezarri baziren, baimendutzat joko da eguzki-panelen instalazioa, eta ez da beharrezkoa Lurralde Antolamenduaren eta Hirigintzaren arloko departamentu eskudunak aldez aurreko baimenik tramitatzea lurzoru urbanizaezinean ezartzeko.\nNekazaritzako eta abeltzaintzako nabeetan eta eranskinetan plakak estalkiaren gainean bakarrik jarriko dira, eta inklinazio bera izan beharko dute; gainerakoan, aurreko artikuluetan hiri-lurzorurako adierazitako baldintzen mende egonen da instalatzea.\n15. artikulua. Sare elektrikoarekin konektatzeko linea elektrikoak.\nInstalazio fotovoltaikoak linea elektriko bat eraikitzeko beharra badakar, energia sare orokorrarekin lotzeko punturaino garraiatzearren, linearen ingurumen-ukipenetarako baimenaren espedientea tramitatzea beharrezkoa izanen da (93/2006 Foru Dekretua, Ingurumena Babesteko Esku-hartzeari buruzko 4/2005 Foru Legea garatzeko erregelamendua onesten duena). Hura baimendu arte ezin izanen da panel fotovoltaikoak jartzeko lizentzia eman.\nHornidura garraiatzeko hodiak lurperatzeari buruzko udal araudian xedatutakoa bete beharko da.\n16. artikulua. Lizentzia eskaera.\nOrdenantza honetan arautzen den instalazioa jartzeko, handitzeko edo legeztatzeko, Abartzuzako Udalari eskatuko zaio udalaren obra-lizentzia. Horretarako beharrezkoa den dokumentazioa aurkeztuko da.\nUdalaren zerbitzu teknikoek eskaera bakoitza baloratuko dute, eta haren gaineko txostena eginen dute.\nUdal lizentzia eman aurretik, beharrezko baimenak tramitatuko dira, kontuan harturik Abartzuzako Udal Planean eta gainerako araudi aplikagarrian ezarritako betebehar partikularrak.\nLizentziak, betiere, emanen dira kalterik egin gabe jabetza eskubideari eta hirugarrenei. Eskatzailea izanen da lanek ekarritako kalte-galera eta ekintza juridiko guztien erantzulea.\nAzken xedapen bakarra.–Ordenantza hau indarrean jarri eta ondorio juridikoak izanen ditu ordenantzaren testua oso-osorik Nafarroako Aldizkari Ofizialean argitaratutakoan eta Estatuko edo Foru Komunitateko Administrazioek toki entitateen egintza edo erabakiak indargabetzeko duten eskumena erabiltzeko epea iragandakoan.\nIragarkiaren kodea: L2108739


Jokin Eizmendik irabazi du Igeldoko harria | EHK\nPasa den larunbatean, arratsaldeko 19:00etatik aurrera, 2021eko Igeldoko Harria Txapelketa jokatu zen Donostiko Trinitate enparantzan\nIgeldoko harria 1992 urteaz geroztik izen bereko 134 kiloko oboide eiteko harri irregularrarekin ospatzen den harrijasotze proba da, zeinean bost minututan altxaldi gehien egiten dituen harrijasotzaileak irabazten duen.\nAurtengo lehian guztira zazpi harrijasotzaile aritu dira nor baino nor gehiago: Mikel Lopetegi Urra, Jokin Eizmendi, Beñat Telleria, Aimar Galarraga, Gorka Etxeberria, Paulo Aspiazu eta Alex Merlo.\nTamaina hartua diola erakutsi zuen berriro Jokin Eizmendi harri-jasotzaile zarauztarrak Igeldoko Harriari, eta zazpigarrenez irabazi zuen txapelketa entzutetsua, hamazazpi altxaldi eginda. Mikel Lopetegi Urra zarauztarra geratu zen bigarren, 134 kiloko harri baldarra hamalau aldiz jasota. Beñat Telleria Almorza (Telleria IV) izan zen hirugarren 14 jasoaldirekin ere (jasoaldi kopuru berdina egiten dutenean pisu gutxiago duenari ematen zaio lehentasuna), Gorka Etxeberria laugarren 13 jasoaldirekin, Aimar Galarraga bosgarren 12 jasoaldirekin, Paulo Azpiazu seigarren 10 jasoaldirekin eta Alex Merlo zazpigarren 8 jasoaldirekin.\nJokin Goenatxok 2012an ezarri zuen errekorretik bi jasoaldira geratu da Eizmendi, Goenatxok 19 jasoaldi egin baitzituen orduko hartan baina hala ere txapelketako bere markarik onena erdietsi zuen (2017an 16 altxaldi burutu zituen, bat gutxiago).\n1- Jokin Eizmendi 17 jasoaldi.\n2- Mikel Lopetegi Urra 14 jasoaldi.\n3- Beñat Telleria 14 jasoaldi.\n4- Gorka Etxeberria 13 jasoaldi.\n5- Aimar Galarraga 12 jasoaldi.\n6- Paulo Azpiazu 10 jasoaldi.\n7- Alex Merlo 8 jasoaldi.\nDatorren urtean, Uliako harria\nHarri-jasotzaileak lanean jarri aurretik, Uliako harria aurkeztu zuten atzoko txapelketan, izan ere, datorren urtean, emakumezkoek ere parte hartuko dute, Uliako harria altxatu beharko dutelarik, 70 kiloko harri baldarra algia. Aurkezpenean izan ziren Joseba Ostolazaren eskolako lau harri-jasotzaile: Udane Ostolaza, Aroa Sanchez, Naiara Zumeta eta Ane Zinkunegi.\nAlaitz Imaz eta Julen Gabirondo garaile Gipuzkoako Sega Sail txapelketan\nAizarnan lehiaturiko txapelketan hiru emakume eta lau gizon aritu ziren nor baino nor gehiago\nXabier Zaldua izan zen bigarrena, Jon Otegi hirugarrena, Mikel Lizartza laugarren eta azken postuan geratu zen David Mariñelarena


Berdantza miarritz - Wikipedia, entziklopedia askea.\nEspeziea Emberiza hortulana\n2,48 g (pisua jaiotzean)\nBerdantza miarritza (Emberiza hortulana) emberizidae familiako hegazti paseriformea da, Europan, mendebaldeko Asian eta Afrika tropikalean bizi dena.\nKasu honetan, txori mesfidati eta ezkutukoa da, 16 cm-ko neurria duena eta gainerako berdantza alejaleen itxura trinko bera duena, buru handia eta moko sendoa. Identifikatzeko, erabakigarria da alde batetik bi ezaugarri anatomikoei erreparatzea: tonu horixkako begiko eraztunari eta mokoaren kolore apur bat arrosari; bestalde oso tipikoa den bere apeuari, “tuit” urkari samar bat.\nArra bada, identifikatzea errazagoa da, lehen aipatutakoaz gain, buruan eta bularrean kolore berde-oliba antzekoak ditu eta eztarria hori zurbila ezpain-kutsu oliba antzekoekin.\nEmeak eta heldugabeak zurbilagoak dira, bularrean zerrenda ilun batzuk dituzte, eta heldugabeetan emeetan baini nabarmenagoak.\nKantua nahiko motela da, zuhaitz edo zuhaixka gailen batetik igortzen dute eta hainbat musika-nota antzekoekin, eta horien ondoren, tonu baxuagoko azken nota batekin.\nMiarritza, apirilaren bigarren hamabostaldian iristen da habiak egiteko guneetara eta ugalketa maiatzean hasten da, ohikoa da urtean bi txitaldi aurrera ateratzea. Gainerako berdantzekin gertatzen den bezala, emea arduratzen da habia egiteaz, normalean lurrean egiten du, belar artean ondo ezkutatuta eta sarritan zuhaizkaren baten babesean. Bere forma eta materialak gainerako berdantzen oso antzekoak dira. Batez ere belar lehorrez eta sustraitxoz osatuta dago.\n4-6 arrautza erruten ditu, nahiz eta ez diren arraroak 7 arrautzako errunaldiak ere, emeak 11 eta 12 egun bitartean txitatzen ditu.\nArrautza leunak eta distiratsuak dira eta oso kolore zurbila dute, tonu urdinxkatik edo arrosakaratik griseraino doana; orban eta zerrenda irregular grisak dituzte.\nTxorikumeak gris koloreko lumatxa ugarirekin jaiotzen dira, ahoaren barru aldea arrosa dute eta aho ertzak horiak. 10 egun ingurura habia uzten dute, eta, oro har, oraindik hegan ondo ezin eginda ateratzen dira.\nMiarritza Europako eremu klimatiko boreal, epel, eta mediterraneoetan hazten da eta Asiako mendebaldean Mongoliako eremuraino. Europako banaketa-eremua kontinentearen zatirik handienean hedatzen da, baina etenaldiekin. Bere Iberiar estatusa gaizki ezagutzen da oraindik; Iberiar penintsula osoa hartzen duela dirudi, Kantauri isurialdea izan ezik; penintsularen erditik behera, habitat menditarretan bakarrik dago.\nHabitat irekiak nahi ditu, naiz eta zuhaizka batzuk egotea gustatu. Sastrakadi baxuak eta urriak, labore mediterraneoak, mendi soilguneak, etab.\nGure lurraldean oso gutxi hazten da. Mediterraneoko baldintzak nahiago ditu argi eta garbi. Kantabria mendilerroaren hegoaldean soilik agertzen da, erregulartasun apur batekin.\n↑ BirdLife International (2004). Emberiza hortulana. 2006. IUCN Red List of Threatened Species. IUCN 2006\n↑ (Gaztelaniaz) Administracion de la Comunidad Autonoma de Euskadi. (1989). Euskal Autonomiu Elkarteko Ornodunak. Graficas Santamaria S.A, 318 or. ISBN 84-7542-639-5..\nEspezieak: Emberiza hortulana\nOrriaren azken aldaketa: 19 apirila 2022, 20:37.


Uberan - Euskal Idazleen Elkartea - Gabriel Ferraterren peskizan\nAritz Galarraga: “Bizirik dagoen tradizio poetiko bat abiatzeagatik da ezagun”Ostirala, 2015-06-05\nUdaberri hasieran, Munduko Poesia Kaierak bildumako hiru antologia berri aurkeztu zituen Susa argitaletxeak. Honakoan, Gabriel Ferrater poeta katalana, Sophia de Mello poeta portugaldarra eta Anne Sexton poeta iparramerikarraren bildumak ekarri dituzte euskarara. Poeten eta euren lanen berri gehiago jaso asmoz, hiru itzultzaileengana jo dugu. Aritz Galarraga, Iñigo Roque eta Harkaitz Canoren hitzak batu ditugu, hurrenez hurren. Hiru elkarrizketak batera plazaratzeko asmoa genuen. Baina mamitsuak dira denak, eta hiru elkarrizketek merezi duten atentzioa bidean gal ez dadin, solasaldiak banaka –eta banandurik– argitaratzea deliberatu dugu. Gabriel Ferraterren inguruan Aritz Galarragak egin dizkigun adierazpenekin hasiko gara. Ekainaren 9an, Iñigo Roque-Sophia de Melloren txanda izango da. Eta ekainaren 10ean, Harkaitz Cano izango da solaskidea, eta Anne Sexton solasgaia.\nGabriel Ferraterrek hiru liburu idatzi zituen. Obra mugatu baten egile izateak, zure aukeraketa erraztuko zuen akaso?\nItxura batean bai, 40 poema inguru aukeratzeak ez baitit buruko min handiegirik eragin. Esan nahi dut: Ferraterrek hiru poema bilduma baino ez zituen argitaratu –lehena 1960an, Da nuces pueris (Eman intxaurrak haurrei), bigarrena 62an, Menja’t una cama (Jan ezazu hanka bat) eta hirugarrena 66an, Teoria dels cossos (Gorputzen teoria)–, gerora liburu bakarrean elkartu zituenak –68an, Les dones i els dies (Emakumeak eta egunak)–. Eta liburu definitibo horretan, 118 poema daude guztira bilduta –aurreko liburuetako poema batzuk kanpoan utzi zituen, eta berri gutxi batzuk sartu–. Jarraitu dudan irizpideetako bat izan da, esaterako, jada Gerardo Markuletak euskaratutako poema haiek, guztira hamar, orain Poeta katalan garaikideak liburuan bilduta daudenak, berriz ez itzultzea. Euskaratutako poesia gutxi dugu, oro har, lanak berriz errepikatzen ibiltzeko. Alde ona: orain dagoeneko Ferraterren poesiaren erdia irakur dezakegula euskaraz. Beste irizpideetako bat izan zen Ferraterren obra ondoen ordezkatzen zuten poemak aukeratzea. Horregatik, adibidez, ekarri dugu euskarara “In Memoriam” bezalako poema luze bat, ia hirurehun eta berrogeita hamar bertso-lerroz osatua; gainontzeko poema askori lekua kentzen dien arren, Ferraterren obra ulertzeko ezinbesteko testua delako. Azkenerako, irudipena daukat kaierak nahiko ondo erakusten dituela Ferraterren poesiagintzaren lerro ezberdinak.\nPoesia oso narratiboa idazten zuela esan zenuen liburuaren aurkezpenean. Edukiei dagokionez, badu fijazio berezirik?\nPoesia oso narratiboa da Ferraterrena, bai, batez ere hasierakoa: ipuintxoak dirudite bere poemetako askok, ia nobelatxo bat da lehen aipatu dugun “In Memoriam”. Josep Plak adarra jotzen zion: “zergatik ez du idazten prosaz? Azken batean, gauza bera da, jartzen dion musikatxo hori kenduta”. Horrek ez du esan nahi, noski, poesiak berezkoak dituen baliabideak erabiltzen ez zituenik: metrika, adibidez, edota tarteka errima bera. Baina narratibotasuna ekarri zuen poesia katalanera, bai. Eta ez Gil de Biedmak ergelkeriatzat hartzen zuen poesia soziala eginez. Ferraterrek defendatzen zuen poesiak izan behar zuela nobela bat bezain interesgarria, giza gertaerak adierazi behar zituela, nobela batean bezain konplexu. Askotan errepikatu zuen ideia da: gutun komertzial baten zentzua izan beharko luke poemak. Gero, fijazioei dagokionez, eta asko-asko laburtzeko, esan liteke 68ko poema liburu definitibo horren izenburuak barnebiltzen dituela ondoen: emakumeak eta egunak. Hau da, gizon-emakumeei buruz idazten zuen batez ere, gizon-emakume arrunten bizitza moralaren deskribapena egiten zuen, giza harremanak ulertzen saiatzen zen, ez hainbeste besteekiko daukagun esperientziaz hitz eginez, baizik eta besteengana hurbiltzen garenean daukagun inesperientziaz. Behaketa morala zen, beraz, Ferraterri interesatzen zitzaiona. Poemak osatzeko prozedura bat aipatzen zuen: gai jakin bati buruz idatzi nahi bazuen, denbora bat pasatzen utzi, bizpahiru aste, eta gai abstraktua zena egikaritzen zen anekdota edota ikusitako gauza baten bitartez. Beste poema batzuetan garrantzia handia dute gazte garaiko oroitzapenek. Berriz aipatuko dugu “In Memoriam”: gerra zibileko pasarte pertsonalak husten ditu bertan Ferraterrek. Eta, esan bezala, nobela baten gisara ia.\nBere obra poetikoa 1958 eta 1968 artean idatzi zuen. Hizkuntzalaria izan zen, arte kritikaria, itzultzailea, irakaslea… “Poliedrikoa” pertsona. Dena den, poeta gisa pasa da historiara, ezta?\nBai, segur aski, landu zituen alor guztien artean popularrena, kurioski, poesia izan zelako. Edo behintzat glamurosoena. Zalantzarik ez dago bere poesia ezagutzen dela bere hizkuntzalari, arte kritikari edota itzultzaile lanak baino –eta hori lan benetan nabarmengarriak osatu zituela alor horietako bakoitzean: Sobre pintura, Sobre el llenguatge edota Escritores en tres lenguas dira adibide garbiak–. Baina poesia bera ere, esango nuke bere pertsonaia baino gutxiago ezagutzen dela. Pertsonaia, mitoa gailendu dira kasu honetan, pertsona eta obraren gainetik. Ferraterrek eraman zuen bizitza mugituak –alkohola, gaua, amoranteak–, Ferraterrek osatu zuen lagun taldeak –urte haietako Espainiako literatura markatu duten izenak, Jaime Gil de Biedma, Juan Marse, Carlos Barral, Esther Tusquets, Jaime Salinas–, Ferraterrek izan zuen heriotzak –bere buruaz beste egin zuen 50 urteak bete aurretik, hainbat laguni hainbat aldiz esan zion bezala–, lagunduko zuten mitoa sortzen. Dena den, esan beharra dago poeta gisa gogoratzeko merituak ere bildu zituela: poesiaren balio historikoagatik beragatik da ezagun, noski, baina batez ere lirika katalana berritzeko gaitasunagatik, eta gaur egun XXI. mende hasiera honetan bizirik dagoen tradizio poetiko bat abiatzeagatik. Labur esateko: berrikuntza ekarri zuen gai, lengoaia, egitura aldetik. Horiengatik guztiengatik Kataluniako poesiaren historiara igaro den egilea da Ferrater.\nGabriel Ferraterren poesiak zer nolako harrera izan zuen bere garaikideen artean? Gaur egungo idazleengan ere ageri al da bere itzala?\nHarrera neurri batean beroa izan zuen, Kataluniako poesiagintzan bakartiago, baina azken buruan giro bat partekatzen zuelako Espainiako literaturan garrantzitsu izan ziren hainbat poetarekin. Esan nahi dut garaiko giroari erantzun ziola Ferraterren poesigintzak. Ferraterrek katalanez, eta lehen aipatu ditugunek, Gil de Biedma eta gainontzekoek espainolez idazten zuten arren, atmosfera berbera partekatzen zuten. Obretan ere ikusten da hori. Hartu Ferraterren “Aurpegia” poema eta Gil de Biedmaren “Contra Jaime Gil de Biedma”, eta ikusiko dugu bien arteko hurbiltasuna. Katalan idazleen artean ere, zuzenean ezagutu zutenengan izan zuen eragina, Narcis Comadira, Marta Pessarrodona eta beste hainbatengan. Gero, ez dezagun ahaztu unibertsitate irakasle ere izan zela, justu hasten ari zen Bartzelonako Unibertsitate Autonomoan, eta lehen ikasturte haietatik atera zirela gerora unibertsitate mundua bete zuten irakasleak, horietako ez gutxi Ferraterren dizipulu aitortuak. Horiengan nabaritzen da Ferraterren maisutza. Eta poesiari dagokionez, oraindik ere bizirik dago Ferraterrek abiatutako tradizio poetikoa. Jordi Cornudella, Francesc Parcerisas edota Joan Margarit bezalako poetengan igar daiteke. Anekdota gisa, esanguratsua da Ramon Llull eta Etxepare institutuek elkarrekin egin berri duten poesia errezitaldi batean entzundakoa: hiru ziren poeta katalanak, eta hiru horietako bik, errezitaldian berean, argiki adierazi zuten Ferraterren gurasotasuna. Ez da izango gehiengoen bidea, baina bizirik da oraindik Ferraterren ondarea.\nKaierak bildumaren eskaerari jarraituz hasi zinen Gabriel Ferrater itzultzen? Edo aurretik euskaraturik al zenuen bere poemaren bat?\nEgia esan, Ferrater izango zen seguruenik literatura katalanarekin izan nuen lehen kontaktuetako bat. Aipatu dugun Poeta katalan garaikideak, aurretik Zenbait poeta katalan izenarekin publikatu zena, 1997an, Literatura Unibertsalaren baitan, izan zen literatura katalanera sartzeko ateetako bat, Quim Monzoren Gauza guztien zergatia ipuin bilduma, 1998koa, eta beste batzuekin batera. Ferrater beraz hasieratik dago. Eta eskua entrenatzeko poematxo batzuk euskaratu nizkion arren, gazte garaian, oraingo hau izan da Ferrater euskaratzeko egin dudan lehen saiakera serioa. Hori bai, Ferrater ez zen aukeratzen zaila izan: Munduko Poesia Kaierak bildumako zuzendari Beñat Sarasolak katalan bat itzuliko ote genukeen planteatu zuenean, berehala atera zitzaigun Ferraterren izena. Aho batez.\n"Poesia katalanaren lengoaia, hizkera berritu zuen"\nEroso sentitu al zara itzultzaile lanetan? Kaiera osatzeko orduan, zein izan da zure kezkarik handiena?\nUste baino erosoago, seguruenik. Egia da Ferraterren poesiaren ezaugarriek ez dutela bereziki zail egiten euskaratzea. Lehen aipatu dugu narratibotasuna, baina hizkuntza bera ere soila da, eskuragarria, gertukoa hiztun estandarrarentzat. Ferraterrek ez zuen sekula begien bistatik galdu jende arruntak hitz egiten zuen katalana, idazkerari doitzea izan zen bere lana. Etxean erabiltzen zuten hizkuntza oinarri, poesia katalanaren lengoaia, hizkera berritu zuen: erreakzio bat izan zen garai hartan katalanez egiten zen poesia finegiari. Pixka bat Josep Carnerren bidetik, hizkuntza poetikoa modernizatu zuen. Norabide horretan doa Ferraterrek behin esandakoa: “poemak izan behar du argia, zentzuduna, pasioz betea; hitz batean: dibertigarria”. Metrikari dagokionez ere, gehienbat bertso-lerro zuria erabili izan zuen, metrika erregularra bai, baina errimarik gabekoa, Shakespeareri hartu ziona. Hartara, saiatu gara musikaltasun hori mantentzen, metrika ez noski, erotuko ginen bestela. Baina Ferrater berak eman digu baimena: baliabide metrikoak, esklusiboki formal eta fonikoak, poemaren zentzuaren menera jarri behar direla defendatzen zuen. Pertsonalki, lehen itzulpen serioa izan da niretzat. Salvador Espriu eta Joan Vinyoliren poema gutxi batzuk euskaratuak nituen aurretik. Baina ezin dut ukatu beldur eszenikoa. Horregatik, antologia honek filtro bat baino gehiago pasa du argitaratu aurretik, jende kualifikatu eta aitortuarena, eta guztiak ere onik pasa ditu. Beraz, beldur gutxiagorekin egin dut azkenean salto.\nHitz batekin (edo esaldi batekin) definituko al zenuke Gabriel Ferrater?\nBada, Ferraterren pertsonalitatea egoki islatzen duen esaldi honekin, haren lagun batek behin baino gehiagotan errepikatutakoa: akats berberekin baina bertute gutxiagorekin hobeto funtzionatuko lukeen pertsona zela.\nPoesia oso narratiboa da Ferraterrena, batez ere hasierakoa: ipuintxoak dirudite bere poemetako askok\nAskotan errepikatu zuen ideia da: gutun komertzial baten zentzua izan beharko luke poemak\nBerrikuntza ekarri zuen gai, lengoaia, egitura aldetik. Kataluniako poesiaren historiara igaro den egilea da


WORTHING INGELES IKASTAROA (eusk) - Step Travel\nWORTHING INGELES IKASTAROA (eusk)StepTravel2021-04-13T11:55:15+02:00\nIngeles ikastaroa Worthingen\n13-17 urte bitarteko gazteentzat\nIngeles ikastaroa Worthing hirian, Erresuma Batuan. Ostatu hartzea familia anfitrioien etxeetan, mantenu osoko erregimenean eta logela partekatuan.\nIkastaroan zehar 45 minutuko 20 klase egongo dira astero, nazioarteko taldeetan eta gehienez 15 ikasle ikasgela bakoitzean. Klaseak goizez edo arratsaldez izango dira. Ekintzak desberdinak egongo dira, baita Londres, Winchester, Oxford edo Portsmouthera irteerak ere.\nNUEVA INGLATERRA ABUZTUA\nATHLONE FCE PRESTAKETA\nDUBLIN MULTI EKINTZAK\nERRUGBIA EDO GOLFA DUBLINEN\nINGELES IKASTAROA CORK-EN -cambridge azterketa\nMALTA – Familian ikastaroa\nPORTSMOUTH INGELES ETA FUTBOL IKASTAROA\nCARDIFF INGELES IKASTAROA (eusk)\nBRIGHTON INGELES IKASTAROA ETA FCE\nESKOLA INGELESEAN INTEGRAZIOA\nMURGILTZE PROGRAMA FRANTZIAN\nBIARRITZ FRANTSES ETA SURF IKASTAROA\nINTEGRAZIOA ZELANDA BERRIAN\nIngeleseko ikastaroa Erresuma Batuan\nFamilian egonaldia. Ekintzak eta irteerak.\nIngalaterrako hegoaldeko kostaldean kokatuta, Worthing Brightonetik 10 minutura dago eta Londrestik ordu eta laurdenera trenez. Bere 8 kilometroko paseoak eta britainiar errege familiak mendeetan zehar maiz bisitatu duen hondartza politak, Worthing, ingelesentzako uda pasatzeko tokis bihurtu dute. Hiriak izaera berezia ematen dion arkitektura viktoriarra du. Hiriaren erdigunean kafetegiak, jatetxeak eta denda txikiak aurki ditzakegu, baita aisialdirako eta kirolerako eskaintza handia du. 100.000 biztanle inguru ditu.\nAstero ingeleseko 20 klase (45 minutu) egongo dira, nazioarteko taldeetan eta gehienez 15 ikasle ikasgela bakoitzean. Oinarrizko mailatik maila erdi-altura. Klaseak goizez edo arratsaldez izan daitezke, astelehenetik ostiralera. Maila-azterketa, testuliburua eta parte-hartze ziurtagiria barne daude. Maila-azterketa eta orientazioa lehenengo egunean egiten dira.\nIkastaroa Worthing Colleg-en lokaletan egiten da, Worthing zentrotik 15 minutu ingurura. 2013an inauguratutako campusa da, eta ikasgela zabalek, lorategiak eta kirolguneak ditu.\nEgoitza hartzea familia anfitrioien etxeetan izango da, mantenu osoko erregimenean eta partekatutako logelan. Etxeak Worthing inguratzen duten bizitegi auzoetan eta herrietan daude. Ikastetxeak, goizetan, autobus zerbitzua eskaintzen du eskolatik oinez 30 minutu baino urrutiago bizi diren ikasleentzat.\nAstero 4 ekintza eta bisita bat egongo dira, astelehenetik ostiralera: hirian zehar orientazio tourra, futbola, saskibaloia, badmintona, boleibola eta tenisa, eskulanak, beach quiz, talent show, “country day”, etab. Chichester, Brighton, Arundel Castle edo Sussexen dagoen Weal Open Air Museumera bisitak. Astero gaubela bat ere badago.\nIRTEERAK: Londres, Winchester, Oxford edo Portsmouth.\nBidaia Bilbotik hegazkinez izango da.\nKurtsoa, egoitza, ekintzak, irteerak eta bidaia, group leaderraren laguntza, mediku, istripu eta errespontsabilitate zibileko asegurua, iristean eta bueltatzean lekualdaketak Ingalaterran.\n2020 datak eta prezioak\n1go txanda: Ekainak 27 Uztailak 18 2.650€\n2. txanda:Uztailak 26 Abuztuak 16 2.550€


Gobierno Vasco Irekia :: Itzarri BGAE-k 2011ko ekitaldia 425 milioi euroko ondarearekin itxi du\nItzarri BGAE-k 2011ko ekitaldia 425 milioi… http://www.irekia.euskadi.net/eu/news/9789 berria\nItzarri BGAE-k 2011ko ekitaldia 425 milioi euroko ondarearekin itxi du\nBorondatezko gizarte-aurreikuspeneko erakundeak dagoeneko Euskal Autonomia Erkidegoko Administrazio Orokor eta Instituzionaleko 92.402 langile hartzen ditu\nItzarri BGAEk 425 milioi euroko ondarearekin amaitu zuen 2011ko ekitaldia. Urteko kudeaketa-balantzea eman da gaur ezagutzera Gasteizen egin den Borondatezko Gizarte Aurreikuspeneko Erakundearen Ohiko Batzar Nagusian eta beronen gobernu-organo nagusiaren babesa eta onarpena jaso du.\nZor subiranoaren urtea izan zen 2011. Halakotzat joko dute aditu askok, izan ere errenta finko publikoak lehengo urtean inbertsiogileen artean izan zuen protagonismoak ez baitauka parekorik. Portugalek erreskatea eskatu zuen apirilean eta, horrek, areagotu besterik ez zuen egin herrialde periferikoek eragiten duten zalantza; zehatz esanda, nazioarteko erakundeei oraindik laguntzarik eskatu ez zieten bi herrialdeen, hau da, Espainiaren eta Italiaren inguruko zalantza areagotu zen. Ziurgabetasun horrek bere isla izan zuen eurogunean: alde batetik, euroguneko herrialdeek zor subiranoa izan zuten (inoiz ezagutu gabeko errentagarritasunak ordaintzera iritsi ziren, bai gorantz eta bai beherantz, kasuaren arabera). Bestetik, berriz, arrisku-primek gaindiezinak ziruditen mugak gainditu zituzten, eta horrek oso ondorio kaltegarriak ekarri zizkien errenta finkoko zorroen balorazioei.\n2011. urtea ez zen espero bezalakoa izan, ez baitzen ekonomiaren suspertzea finkatu. Alderantziz baizik: ekonomia aurreratuen desapalankatze-prozesuen eta eurogunearen barruko zor subiranoaren krisiaren eraginez, BPGaren hazkunde-tasek beheranzko profila erakutsi zuten urtean zehar. Horrek guztiak beste arlo ekonomikoei begira ezarrita zeuden asmoak kutsatu ditu.\nOso urte zaila izan da Espainiako ekonomiarentzat, baita Euskal Autonomia Erkidegokoarentzat ere. Errentagarritasun negatiboa izan dugu (2008ko ekitaldian gertatu zen bezala), errenta aldakorreko merkatuek oro har portaera negatiboa izan dutelako eta Europaren zor subiranoak krisia eragin duelako.\nKrisi horren eraginez, gainera, arrisku-primek izugarrizko igoera izan dute (herrialde periferikoetan batez ere), gaindiezinak ziruditen mugak gainditu dira, eta horrek oso ondorio kaltegarriak eragin dizkio gure erakundearen zorroko errenta finkoko tituluen balorazioari. Horregatik guztiagatik, Itzarri BGAEk % 3,26ko errentagarritasun negatiboarekin bukatu zuen 2011.\nBestalde, eta Gobernu Batzordeak onartutako inbertsio-politikarekin bat etorriz, aipatutako ekitaldian zehar Itzarri BGAEk errenta finkoaren mailari eutsi dio oro har. Era berean, errenta aldakorreko batez besteko inbertsioa % 20koa izan zen urte horretan, inbertsio politika kontserbatzailea aplikatuz.\nItzarri BGAEk 2005eko apirilean hasi zuen bere jarduera 10.166.198 euroko ondarearekin, eta 2011ko abenduaren 31n 424.530.431 euroko ondarea zuen; hau da, aurreko ekitaldiarekin alderatuta % 9,07ko igoera lortu zuen.\n2012an aldiz, hazkunde esponentzial hori moztu egingo da. Hazkundeari eutsiko zaio, bai (inbertsioek emaitza positiboa izango dutela aurreikusten denez, 2012a ixterakoan 455 milioi euroko ingurukoa izan liteke BGAEaren ondarea), baina aurreko ekitaldietan baino erritmo askoz ere motelagoarekin, krisialdi ekonomiko larriak ukitu egiten baikaitu eta bere eragina izango baitu (esate baterako, bazkide babesleek ekarpenak eten dituzte aldi baterako).\nDefizit publikoa zuzentzeko aurrekontu, zerga eta finantza arloko premiazko neurriei buruzko abenduaren 30eko 20/2011 Errege Lege Dekretua argitaratu zen 2011ko abenduaren 31ko BOEn. Arau horren 2. artikuluko 3. idatz-zatian ezarrita dago artikulu horren 1. idatz-zatiak aipatzen dituen administrazioek, entitateek eta sozietateek 2012ko ekitaldian ezin izango dutela ekarpenik egin enpleguko pentsio-planetan edo erretiro-gertakizunaren estaldura barne hartzen duten aseguru-kontratu kolektiboetan. Era berean, aipatutako 2. artikulu horren 7. idatz-zatiak ezartzen du artikulu horren 3. idatz-zatia oinarrizkoa dela eta Konstituzioaren 149.1.13 eta 156.1 artikuluen babesean emana dagoela. Ondorioz, Autonomia Erkidegoko Administrazio Orokorrak, bere erakunde autonomoek, Jaurlaritzako sailen menpeko zuzenbide pribatuko erakunde publikoek eta sozietate publikoek, eta Euskadiko Ogasun Nagusiaren Antolarauei buruzko Legearen Testu Bategina onartzeko den azaroaren 11ko 1/1997 Legegintzako Dekretuko 7. artikuluak aipatzen dituen gainontzeko erakundeek beharrezkoak diren neurriak hartu dituzte 2012ko ekitaldian Itzarri BGAEri egin beharreko ekarpen instituzionalak eteteko. Neurri horiek abenduaren 30eko 20/2011 Errege Lege Dekretuko 2.3 artikuluan ezarritakoa betetzeko hartu dira eta, beraz, aldi baterakoak dira eta 2012ko ekitaldian bakarrik aplikatuko dira.\nGizarte-aurreikuspeneko erakundeak guztira 53.983.706 euroko ekarpenak jaso ditu amaitutako ekitaldian. Prestazioen kopurua guztira 5.129.836 eurokoa izan da (ondarearen % 1,2): erretiroagatik, 3.890.460 euro; ezintasunagatik, 652.033 euro; heriotzagatik, 547.504 euro; eta langabeziagatik, 39.839 euro.\nHalaber, azpimarratu behar da egitura- eta kudeaketa-gastuek ondarean duten portzentajea murriztu egin dela aurreko ekitaldiekin alderatuta (bost urtetan herena baino gehiago murriztu dira). Ondarearen % 24koa izan da 2011ko gastua.\nBorondatezko Gizarte Aurreikuspeneko Erakundeak dagoeneko Euskal Autonomia Erkidegoko Administrazio Orokor eta Instituzionaleko 92.402 langile hartzen ditu, 2010ean baino % 3,76 gehiago (3.353 bazkide gehiago). 2012. urte honi begira, kolektibo eta langile berriak sartuz bazkide osoen kopurua gorantz joatea espero da.\nItzarri BGAE, Euskal Autonomia Erkidegoko Administrazioaren Negoziazio Mahai Orokorrean hartutako Akordiori esker sortutako Borondatezko Gizarte Aurreikuspenerako Erakunde bat da. Akordioaren arabera, Administrazioaren erakunde eta sozietate guztiek, bazkide babesleak direnez, 2004ko ekitalditik aurrera soldata-kostu osoaren portzentaje bat zuzenduko dute Itzarri BGAEri egin beharreko ekarpenak finantzatzeko.\nItzarri BGAEren ezaugarri nagusiak honako hauek dira:\n- Helburu nagusia, erretiratze, ezintasun iraunkorra, heriotza edo epe luzeko langabezi kasuen ondorioz langileei dagozkien prestazio publikoak osatzea baino ez da.\n- Langileek ekarpenerako duten eskubidea, Euskal Autonomia Erkidegoko Administrazio Orokorrean, bere erakunde autonomoetan edo bere erakunde eta baltzu publikoetan bi urteko zerbitzualdia eman ondoren sortuko da.\n- Bazkide babesleen ekarpenak derrigorrezkoak dira eta langileen lansariekiko proportzionalak.\n- Langileen ekarpenak borondatezkoak izango dira eta Administrazioak egindako ekarpenaz gainerakoak.\n- Bere aginte organoak Administrazioa eta sindikatuen artean parekideak dira. BGAEren Batzar Nagusian, langileen ordezkarien kopurua sindikatuen ordezkarien arabera zehaztuko da.\nJustizia eta Herri Administrazioa 2011ko ekitaldia itxiera Itzarri BGAE biltzar nagusia Berri honen iruzkinen RSSa\nArgazkiak (1) PDF (1)\n4 KB (jpeg)\n581.2 KB (pdf)\nItzarri BGAE-k % 11,18ko errentagarritasuna lortu du 2012an, eta 474 milioi euroko ondarea du\n23 egun · 0\nItzarri BGAE-k 2010eko ekitaldia 389 milioi euroko ondarearekin itxi du


Helmut Newton, la naturalidad del sexo - alain77.com\nEtxekoek irabazi dute aurten hondarribiko amute-kosta auzoko jaietan egiten den batelen arteko leiha. Giro ona izan dute uretan zein lehorrean. Xabier Sagarzazuren erreportajea eta argazkia - Nwton urriaren 10a, asteartea - 06:11etan eguneratua. E z da Kontxako Bandera, ezta Eusko Label Ligako estropada ere.\nBaina Hondarribiko Amute-Kosta auzoan, urteroko jaietan, la naturalidad del sexo egiten dute arraunean, batelen estropadan. Aurtengoa, zortzigarrena, igande arratsaldean egin zuten, auzoko zubitik abiatuta. Uretan, Hondarribia Arraun Elkarteak utzitako bi bateletan, bi talde: EtxekoakJosetxo Enparan lemazain zutenak. beterano eta hasiberriak Tostetan, arraunean, denetarik izaten da. Amute-Kosta auzo elkarteko kide Iaki Helmut Newton la Fuentek esaten du badirela Ama Guadalupekoa traineruko arraunlari izandakoak zein inolako esperientziarik ez dutenak, baina hemen garrantzitsuena ondo pasa-tzea dela; giro la naturalidad del sexo sortzen da uretan, bi taldeen arteko leiha osasuntsu batekin, eta giro Nswton ere lehorrean dago, la naturalidad del sexo eta besteak animatzen aritzen den jendearen artean, bizilagunen elkarteko zuzendaritzako kide honen hitzetan.\nAurten, gizonezko bi talde besterik ez dira animatu uretaratzera. Pena da. Izan dira urteak emakumezkoen estropada ere egin izan zenak. Jendeari kosta egiten zaio baina ea datorren urtean talde gehiago apunta-tzen diren. Meritua du batelarekin ateratzeak eta denak dira irabazle honetan, esan zuen Joseba Errazkinek, urteetan parte hartu ostean aurten kale egin duen arraunlarik. Bertakoak izan ziren nagusi igandean. Nork irabaziko du Amute estropada mundiala datorren urtean.\nTop HD XXX 77. Hottest Films 78. Mature Sex US 79. Grannnny 80. Brand Movies Heljut. HD Sex Videos 82. XXX Brain 83. Your XXX 84. Hard Porno 86. Online Sex Tube 87.\nOlder Women 88. HD Stream 89. XXX La naturalidad del sexo 90. Where Porno 91. Porn Big Time 92. The Movs 93. Endless XXX 94.


Euskaltelek eta CEBEKek lankidetza-esparrua berritu dute Bizkaiko enpresen artean eraldaketa digitala sustatzeko\nEuskaltelek telekomunikazio-zerbitzuak jarriko ditu CEBEKi atxikitako enpresetan, eta arreta pertsonalizatua emango die, aholkulari gisa jardunez eta komunikazio-irtenbide integratuak eskainiz.\nDerion, 2019ko irailaren 26an. Iñaki Garcinuño CEBEK-Bizkaiko Enpresen Elkarteko lehendakariak eta Jose Miguel García Euskaltel Taldeko kontseilari delegatuak lankidetza-hitzarmena berritu dute gaur goizean, CEBEKi atxikitako enpresen artean telekomunikazio-zerbitzu aurreratuak sustatzeko, haien lehiakortasuna hobetu eta informazioaren gizartea garatzearren.\nLankidetza-hitzarmen honen bidez, Euskaltelek telekomunikazio-zerbitzuak jarriko ditu CEBEKi atxikitako enpresetan, eta arreta pertsonalizatua emango die, aholkulari gisa jardunez eta komunikazio-irtenbide integratuak sustatuz, enpresariei eguneroko kudeaketan sortzen zaizkien premiei erantzuteko.\nEuskaltelen ordezkari gisa, José Miguel García kontseilari delegatuak eta David del Campo Euskaltel Taldeko Enpresako Marketin Korporatiboko zuzendariak Iñaki Garcinuño eta Francisco Javier Azpiazu ADEGIko lehendakariarekin eta zuzendari nagusiarekin partekatu dituzte Bizkaiko enpresen digitalizazioaren inguruko kezka nagusiak. Gaur egungo egoeran, erabakigarria da aldaketetara azkar egokitzea, teknologia disruptiboak erabiliz, eta enpresen bilakaera produktuak eskaintzetik zerbitzuak eskaintzera aldatzean oinarritzen da; beraz, aldaketa digitala beharrezkoa da enpresa guztietan, haien tamaina edozein dela ere.\nEuskaltelen arduradunentzat, bilakaera hori saihetsezina da; digitalizazioa ezinbestekoa da, ez soilik erreminta gisa, baizik eta kudeaketa-eredu edo ikusmolde gisa. "Euskaltelen helburua da gure bezero diren enpresei aukera ematea ezagutzeko nola errazten duen negozioen bilakaera egoera teknologiko berriak, eta, aldi berean, nola behartzen duen negozioak etengabe berrikustera eta birdefinitzera, lehiakortasuna mantentzeko edo hobetzeko", esan du José Miguel Garcíak.\nIldo horretan, azpimarratu dute garrantzitsua dela Euskaltel den bezalako aliatu bat izatea alor horretan, konektagarritasuna eskaintzeaz gainera aholkulari-lana egin dezan, "enpresekin lankidetzan arituz prozesu guztiak modu eraginkorrean kudeatzeko behar duten guztian, gailuak, sareak eta zerbitzuak modu gardenean konbinatuz".\n"Hitzarmen honi esker, telekomunikazio-zerbitzurik aurreratuenak eskaintzen jarraituko dugu, eta, horien bidez, kudeaketa hobetzen eta eraginkorrago izaten lagunduko diegu enpresa handiei eta txikiei". adierazi du Iñaki Garcinuñok. "Hala, -esan du CEBEKeko lehendakariak- gure helburua betetzen dugu: gure enpresen lehiakortasuna hobetzea, eta, era berean, gure lurraldearen garapen ekonomiko eta sozialari laguntzea".


Erraustegiaren aurkako ekimenek, etenik ez udan | Noaua Kultur Elkartea\nHemen zaude: Hasiera » Ingurumena » Erraustegiaren aurkako ekimenek, etenik ez udan\nErraustegiaren aurkako ekimenek, etenik ez udan\nBy\tnoaua\ton\t2016-07-12\tin\tIngurumena, Jendartea\nErraustegiaren aurkako hainbat deialdi egin dira datozen egun eta asteotarako ere. Zubieta gainean eraiki nahi duten plantaren aurkako ekintzen agenda neurri batean, iraila amaieran egingo den herri galdeketari lotua egongo da Usurbilen. Galdeketak eragingo dituen gastuei aurre egiteko kamisetak salgai dituzue NOAUA!n eta kontu zenbaki bat ere bai diru ekarpenak egiteko. Plataforma ostegun honetan bilduko da berriz, antolaketa lanekin segitzeko eta datorren aste hasieran galdeketari buruzko zehaztasun gehiagoren berri emango dute agerraldi bidez.\nBestalde, Gipuzkoa Zutik mugimendua herrietara zabaldu da. Tartean, Buruntzaldeara. Buruntzaldea Zutikek asanblada egin zuen aurreko astean Hernanin. Eskualdeko 100 bat lagun bildu zituen. Astearteroko dinamikari eutsi nahi dio bailara mailarako mugimenduak. Aste batean asanblada egin asmo dute, eta hurrengoan ekintza bat. Asanblada gainera, herriz herri lekuz aldatuko da. Hurrengoa, uztailaren 19koa Usurbilen egingo da.\nProiektuaren esleipena, uztailaren 28an\nForu Aldundia artean, erraustegia eraikitzen hasteko aurrerapausoak ematen ari da. Uztailaren 28an GHK-k erraustegia eraiki eta kudeatzeko proiektua esleituko du eta egun gutxira zabalduko da, enpresek bere eskaintzak egiteko epea. Erraustegiaren Aurkako Mugimenduak, hilaren 28an GHK-k Aldundiaren Donostiako Gipuzkoa plazako egoitzan egingo duen bileraren harira deituko duen ekimenari adi egoteko eskatzen ari dira.\nDeialdi gehiago. Europan erraustegi gehiago ez eraikitzeko sinadurak biltzen ari dira sarean. Honatx argibide gehiago:\n18:30 Erraustegia Erabakia herri plataformak, iraila amaierako galdeketa prestatzeko deituriko batzarra Potxoenean.